
ישיבת הוועדה המיוחדת לדיון 
בהצעת חוק השידור הציבורי
11/06/2014

הכנסת התשע-עשרה
נוסח לא מתוקן

מושב שני
<פרוטוקול מס' 1>
מישיבת הוועדה המיוחדת לדיון בהצעת חוק השידור הציבורי
יום רביעי, י"ג בסיון התשע"ד (11 ביוני 2014), שעה 9:30
<סדר היום:>
<הצעת חוק השידור הציבורי, התשע"ד-2014>
נכחו:

<חברי הוועדה:> 
קארין אלהרר – היו"ר
חמד עמאר

עיסאווי פריג'

רינה פרנקל

דוד צור

באסל גטאס

אילן גילאון
יצחק וקנין
נסים זאב

דב חנין
איתן כבל

יצחק כהן
יוני שטבון
נחמן שי
<מוזמנים:> 
שר התקשורת גלעד ארדן
שר האוצר יאיר לפיד
מנכ"ל הכנסת רונן פלוט

	אבי ברגר
	–
	מנכ"ל משרד התקשורת

	דנה נויפלד
	–
	היועצת המשפטית, משרד התקשורת

	חגית ברוק
	–
	עו"ד, לשכה משפטית, משרד התקשורת

	יולי לסנובסקי
	–
	עו"ד, לשכה משפטית, משרד התקשורת

	רם לנדס
	–
	יו"ר ועדת לנדס, משרד התקשורת

	רם בלינקוב
	–
	יועץ לוועדת לנדס, משרד התקשורת

	זיוה איגר
	–
	רמ"ט השר, משרד התקשורת

	שמרית צוברי
	–
	יועצת השר, משרד התקשורת

	קובי אלנבוגן
	–
	יועץ השר, משרד התקשורת

	קובי אמסלם
	–
	הממונה על השכר והסכמי עבודה במשרד האוצר

	אמיר לוי
	–
	הממונה על התקציבים במשרד האוצר

	יונתן רגב
	–
	סגן הממונה על התקציבים במשרד האוצר

	עופר מרגלית
	–
	רכז תקשורת ותיירות באגף תקציבים, משרד האוצר

	דיאא אסדי
	–
	סגן בכיר לממונה על השכר במשרד האוצר

	דפנה סגול
	–
	רפרנטית באגף תקציבים, משרד האוצר

	עמית צור
	–
	ראש ענף משרדי ממשלה באגף השכר, משרד האוצר

	יהונתן רזניק
	–
	רכז משרדים כלכליים בחשכ"ל, משרד האוצר

	מחמוד רחמאן
	–
	יועץ בכיר לממונה על השכר והסכמי עבודה, משרד האוצר

	אורי אפלבוים
	–
	לשכה משפטית אגף שכר והסכמי עבודה, משרד האוצר

	דפנה גלוק
	–
	ייעוץ וחקיקה, משרד המשפטים

	רבקה ורבנר
	–
	סגנית הממונה הראשי על יחסי עבודה, משרד הכלכלה

	דוד מדיוני
	–
	מנהל הרשות, רשות האכיפה והגביה

	ענת ליברמן
	–
	סגנית היועצת המשפטית, רשות האכיפה והגביה

	אמיר גילת
	–
	יושב-ראש רשות השידור

	יוני בן מנחם
	–
	מנכ"ל רשות השידור

	דדי מרקוביץ
	–
	אומבודסמן, רשות השידור

	זליג רבינוביץ
	–
	עוזר בכיר למנכ"ל, רשות השידור

	משה שגב
	–
	יו"ר ועד הנדסה טלוויזיה, רשות השידור

	דליה אטקין
	–
	חברת ועד עיתונות, רשות השידור

	ברוך אסקרוב
	–
	יו"ר ועד עיתונאי רדיו תל-אביב, רשות השידור

	רן אפרתי
	–
	ועד טכנאים קול ישראל, רשות השידור

	פאני ביטון
	–
	מנהלת מדור ספקים, יו"ר ועד מטה, רשות השידור 

	אדיסו וובה
	–
	חבר ועד הנדסה בטלוויזיה, רשות השידור

	רינה חכמון
	–
	חברת ועד עיתונות, רשות השידור

	איאד חרב
	–
	יו"ר ועד העיתונאים קול ישראל, רשות השידור

	יצחק יושע
	–
	מ"מ יו"ר ועד קול ישראל, רשות השידור

	ליאור יצחקי
	–
	חבר ועד הנדסה טלוויזיה, רשות השידור

	אנאל כהן
	–
	ועד האקדמאים, רשות השידור

	משה ליזמי
	–
	יו"ר ועד עובדי אגף הגבייה, רשות השידור

	ענת עוזרי
	–
	יו"ר ועד משולב טלוויזיה, רשות השידור 

	תמנה עורב
	–
	יו"ר ועד האקדמאים, רשות השידור 

	אברהם חיים
	–
	ועד, רשות השידור 

	לזר צנדקוביץ
	–
	ועד הנדסה קול ישראל, רשות השידור 

	אלי פאר
	–
	יו"ר ועד עובדי הרדיו ברשות השידור, רשות השידור 

	גדי בן יצחק
	–
	ועד העיתונאים קול ישראל ירושלים, רשות השידור 

	ברוך חזן
	–
	חבר ועד משולב טלוויזיה, רשות השידור 

	שלמה אברהם
	–
	חבר ועד משולב, רשות השידור 

	יהודה כהן
	–
	יו"ר ועד עיתונות טלוויזיה, רשות השידור 

	אביגדור דנן
	–
	היועץ המשפטי, הטלוויזיה החינוכית

	קרן הררי
	–
	יועצת למנכ"ל, הטלוויזיה החינוכית

	לילך גבאי שזר
	–
	יו"ר ועד הנדסה, הטלוויזיה החינוכית 

	ציפי נוני
	–
	חברת ועד, הטלוויזיה החינוכית 

	ראובן נסים
	–
	יו"ר ועד תפעול, הטלוויזיה החינוכית 

	מונדר אבו קנדיל
	–
	יו"ר ועד העיתונאים בטלוויזיה החינוכית, הטלוויזיה החינוכית 


	יעקב ברנקין
	–
	יו"ר ועד המהנדסים בטלוויזיה החינוכית, הטלוויזיה החינוכית

	עידן אור
	–
	מנכ"ל אקט ארגון העובדים בקולנוע ובטלוויזיה

	יורם בן דוד
	–
	מנכ"ל אקו"ם

	נגה בריינס
	–
	מנכ"ל איגוד העורכים

	חגית רייכל
	–
	אחראית על היצירה המקורית, איגוד הבמאים

	ליזקה אסא
	–
	חברת הנהלת פורום היוצרים הדוקומנטריים

	יריב הורוביץ
	–
	יו"ר איגוד הבמאים

	פולישוק מלי
	–
	דח"צית אקו"ם

	אסף אמיר
	–
	איגוד מפיקי סרטים וטלוויזיה

	צביקה פיק
	–
	נציג אמ"י

	ליאור תמאם
	–
	מנכ"ל איגוד התסריטאים

	יונתן שקדי
	–
	מנהל פרויקטים איגוד התסריטאים

	נילי בן גיגי וולף
	–
	מנכ"לית האגודה לזכות הציבור לדעת

	דקלה צדוק
	–
	רכזת, האגודה לזכות הציבור לדעת

	דן הורנשטיין
	–
	יו"ר חטיבת המגזר הציבורי הסתדרות ההנדסאים, ההסתדרות החדשה

	מרדכי אברהם
	–
	יו"ר מחוז ירושלים הסתדרות ההנדסאים ירושלים, ההסתדרות החדשה

	אלי להב
	–
	מחזיק תיק עובדי הטלוויזיה החינוכית, ההסתדרות החדשה

	דורון קרני
	–
	מחזיק תיק עובדי רשות השידור בהסתדרות עובדי המדינה, ההסתדרות החדשה

	גלילה הורנשטיין
	–
	עו"ד, ההסתדרות החדשה

	יצחק שטיינר
	–
	יו"ר הסתדרות ההנדסאים

	אופיר טל
	–
	עו"ד, אגודת העיתונאים ירושלים

	עפרה סתת-מילוא
	–
	חברת הנהלת אגודת העיתונאים ירושלים

	ישעיהו קומורניק
	–
	חבר הנהלת אגודת העיתונאים ירושלים

	רינת אקשטיין
	–
	יועצת אגודת העיתונאים ירושלים

	רותם אברוצקי
	–
	יו"ר אגודת העיתונאים תל אביב

	אליאב גיל
	–
	לוביסט, אקו"ם


<ייעוץ משפטי: >
אתי בנדלר
מירב תורג'מן

אביטל סומפולינסקי
<מ"מ מנהלת הוועדה:>
ליאת קרפטי
<רישום פרלמנטרי:>
רמי בן שמעון
<הצעת חוק השידור הציבורי, התשע"ד-2014>
<היו"ר קארין אלהרר:>
בוקר טוב. אני מתכבדת לפתוח את הישיבה הראשונה של הוועדה המיוחדת לדיון בחוק השידור הציבורי. אנחנו נמתין עוד שתי דקות לשרים, השר גלעד ארדן והשר יאיר לפיד, שיכבדו אותנו בנוכחותם בישיבה הזו.
כהערה כללית, הדיונים היום ומחר יהיו דיונים של הערות כלליות, לא יהיה דיון בסעיפים ספציפיים. הדיון היום הוא דיון יחסית קצר, אנחנו נהיה חייבים לסיים את הישיבה עד לשעה 11:00 בגלל קיומה של מליאה ולכן זה יהיה דיון של שעה וחצי בלבד.

מי שלא יצליח לדבר היום בהערות הכלליות, כמובן ידבר מחר. מחר תתקיים ישיבה ארוכה, מ-10:00 בבוקר ועד 13:00 קבענו את הישיבה.
<חמד עמאר:>
אני רוצה להציע הצעה לסדר היום.

<היו"ר קארין אלהרר:>
בבקשה, חבר הכנסת עמאר.

<חמד עמאר:>
ראיתי את סדר-היום של הדיונים ואת הלו"ז ששלחת לנו: הכנסתם ימי חמישי.

<היו"ר קארין אלהרר:>
נכון.

<חמד עמאר:>
אני, לדוגמה, גר בצפון. אנחנו מחויבים לדברים אחרים, אנחנו גם נמצאים בוועדות אחרות. אם אתם רוצים דיון אמתי, אתם גם צריכים להתחשב בחברי הכנסת שנמצאים בוועדות אחרות. אם בימי פעילות של הכנסת – אין בעיה. שני, שלישי, רביעי, את יכולה להכניס את הדיונים, אבל את לא יכולה להכניס לנו גם דיונים בימי חמישי ואת מצפה שנגיע גם בימי חמישי? נבטל את כל הדברים?

החוק הזה, כמה שהוא חשוב, הוא לא יכול לבטל לנו, אנחנו כחברי ועדה, את כל הדיונים שלנו, את כל הוועדות שלנו, את כל הסידורים שלנו ולבוא ולהתרכז רק בחוק הזה. לכן, אני מבקש ממך לקחת בחשבון את הנושא הזה של ימי חמישי ולהוריד את ימי חמישי מהדיונים ולעשות בימי כנסת את הדיונים של הוועדה.

<היו"ר קארין אלהרר:>
אני מודה לך על ההערה. בכל זאת, מכיוון שאנחנו נסיים את עבודת הוועדה עד לסוף המושב, יתקיימו דיונים בחלק מימי החמישי. יש לי כוונה שהדיונים יהיו מקצועיים, יעילים - - -

<חמד עמאר:>
אם את רוצה אותם מקצועיים ויעילים, את צריכה שגם אנחנו כחברי ועדה, נהיה נוכחים ונשתתף בדיונים. אנחנו אמורים בסוף להצביע. אם אני אמור בסוף להצביע אני צריך להיות נוכח בדיונים ולא יכול להיות מצב שאני לא נוכח בדיונים.
<היו"ר קארין אלהרר:>
אני מסכימה לגמרי וכן אני בטוחה שתעשה את המאמץ בכל זאת להיות בדיונים. זה חשוב לכולם. אני מבינה שבשבוע הזה תהיה בעיה מבחינתך כי כבר התחייבת - -
<רינה פרנקל:>
גם מבחינתי, גם מבחינתי יש בעיה השבוע ביום חמישי.

<היו"ר קארין אלהרר:>
- - מכיוון שנתתי את רשימת המועדים מבעוד מועד, עד לסוף המושב כמעט, אני מצפה שחברי הוועדה ייקחו את זה בחשבון, גם לצרכים אחרים. אני מבינה שיש עוד מחויבויות אבל נדמה לי שהמחויבות הראשונה שלנו היא לוועדות ולעבודת הכנסת.
<חמד עמאר:>
נכון, אבל יש לנו ועדות אחרות.

<היו"ר קארין אלהרר:>
ועדות אחרות לא מתכנסות בימי חמישי ולכן אני לא רואה את הסתירה עם הוועדות האחרות.

אני רוצה לפתוח בכמה מילים, מילות ברכה. קודם כל, בוקר טוב לשר לפיד. אני רוצה בפתחה של הישיבה, קודם כל, להודות לשרים גלעד ארדן ויאיר לפיד על האמון שהם נתנו בי לנהל את הוועדה הזאת. חשוב להבהיר: הוועדה הזאת קמה למטרה אחת ויחידה: המטרה שלנו היא להחזיר את השידור הציבורי לציבור.

אין כמעט אדם בישראל שלא מבין שהשידור הציבורי במתכונת הנוכחית הוא במקום לא טוב. אין כמעט אמון בשידור הציבור, השידור הציבורי הפסיק די מזמן לממש את הייעוד שלו. הערך שלו לאזרח הולך ופוחת.
<דב חנין:>
אם כי יש תכניות תעודה מצוינות בשידור הציבורי.

<היו"ר קארין אלהרר:>
אני אשמח לשמוע את ההערות שלך בזמן רשות הדיבור, חבר הכנסת חנין.

<דב חנין:>
אני מאוד אשמח.

<היו"ר קארין אלהרר:>
אני בוודאי אתן לך.

<קריאה:>
אני מוחה בשם קול ישראל.

<דב חנין:>
יש דברים מצוינים - - -

<היו"ר קארין אלהרר:>
תשמעו, בואו נעשה את זה יעיל. אני לא אסבול בוועדה הזאת שיהיו הערות ביניים לא בזמן דיבור.

<עיסאווי פריג':>
תתרגלי לזה. אל תתחלי עם איומים, באמת.
<היו"ר קארין אלהרר:>
חבר הכנסת פריג', חבל. אנחנו בדיון חגיגי, חבל - - -

<דב חנין:>
חברת הכנסת אלהרר, דברי פתיחה - - -

<חמד עמאר:>
בואו ניתן לה להציג את העמדה שלה.

<נחמן שי:>
בדרך כלל הלוויות הן לא אירוע חגיגי. בואו לא נקרא לזה ארוע חגיגי.

<חמד עמאר:>
בואו ניתן לה להציג את העמדה שלה.

<רינה פרנקל:>
קצת כבוד לוועדה.

<היו"ר קארין אלהרר:>
סליחה, סליחה - - -

<עיסאווי פריג':>
סלחתי.

<היו"ר קארין אלהרר:>
אני מבקשת שתיתן לי לסיים את הדברים שלי, אתה תדבר בזמן רשות דיבור.

<יצחק וקנין:>
רבותי, בואו נוריד קצת - - -

<היו"ר קארין אלהרר:>
המטרה של הוועדה היא להוציא מתחת ידה חוק שיקים שידור ציבורי עצמאי, מצטיין, עם רלוונטיות. שייפנה לכל הקהלים במדינת ישראל וישקף את המורכבות והרבדים השונים בחברה. נקודת המוצא המשותפת, אני מקווה, לכל הסובבים בשולחן היא שהגיע הזמן לשינוי.

רשות השידור הפכה מהאימפריה המפוארת לאיש החולה של השוק הישראלי. אנחנו רוצים לרפא את הדבר הזה - - -

<דב חנין:>
יש עוד מחלות - - -

<נחמן שי:>
באמת, באמת - - -

<היו"ר קארין אלהרר:>
בתוך אותה דרך - - -

<נחמן שי:>
זה סתם להטיל רפש בכל הארגון הזה ובאנשים. מה קרה פה?

<היו"ר קארין אלהרר:>
חבר הכנסת נחמן שי, אני אשמח אם תיתן לי להשלים את הדברים שלי.

<נחמן שי:>
אני אתן לך אבל לא צריך להיסחף עם הטון הזה.

<היו"ר קארין אלהרר:>
אני מתחייבת שהדיונים כאן יתנהלו בצורה הוגנת - - -

<משה שגב:>
נחמן, הכתיבו לה.

<נחמן שי:>
נכון, אבל גם ככה לא צריך להגיד את זה. יש שיקול דעת לחבר כנסת.
<היו"ר קארין אלהרר:>
ייצא מכאן חוק טוב, מאוזן, שסעיפיו נשקלים בכובד ראש ולקחו בחשבון את כלל השיקולים הרלוונטיים שיעלו בדיונים. בגלל שאנחנו סד זמנים ואנחנו נסיים את הוועדה עד לסוף המושב, עד סוף המושב ייצא החוק, אני מאד מבקשת להגיע לדיונים עם טיעונים ענייניים, מוכנים.
יש פה צורך, ואני מקווה שכולנו נבוא עם הטיעונים הענייניים והבהירים לשולחן. אני לא אקבל בוועדה הזאת התנהלות שהיא לא עניינית. כולנו באנו למטרה אחת ואנחנו נקיים אותה. כפי שאמרתי בתחילת הדברים, הדיון היום והדיון מחר יהיו עם הערות כלליות, לא יהיו דיונים בסעיפים עצמם. בגלל קוצר הזמן שלנו היום, אני מבקשת שכשתעבור רשות הדיבור אחרי השרים, לעמוד בזמנים - - -

<דב חנין:>
כדאי שגם השרים יעמדו בזמנים אם אנחנו, חברי הכנסת, גם אמורים לדבר היום.

<היו"ר קארין אלהרר:>
כשתהיה שר, גם לך יהיה קצת יותר זמן.

<עיסאווי פריג':>
מי ברשימת המוזמנים, כבוד יושבת-הראש?

<היו"ר קארין אלהרר:>
אני רוצה לאחל לכולנו דיונים - - -

<עיסאווי פריג':>
שאלתי שאלה: אפשר לעיין ברשימת המוזמנים לדיון?

<היו"ר קארין אלהרר:>
בוודאי.

<עיסאווי פריג':>
אני מבקש.

<אתי בנדלר:>
היא נקובה, בדרך כלל, בסר היום.

<היו"ר קארין אלהרר:>
יש בסדר היום את רשימת המוזמנים.

<עיסאווי פריג':>
בסדר היום ששלחתם במייל?

<היו"ר קארין אלהרר:>
כן.

אני רוצה לאחל לכולנו דיונים פוריים ויעילים. אני אבקש מהשר גלעד ארדן, אם אפשר, בבקשה להציג את הדברים.

< שר התקשורת גלעד ארדן:>

בוקר טוב. תודה, גברתי יושבת-הראש, בוקר טוב לכל חברות וחברי הכנסת ולאורחות ולאורחים. חבר הכנסת פריג', אם חסר לך איזה מוזמן, אני מוכן להזמין אותו על המכסה שלי, אם זאת הבעיה. אין שום בעיה, אנחנו לא נמנע מאף אדם לומר פה את דברו במידה והוא רלוונטי לדיון.
מאז, גברתי יושבת-הראש, שאני נכנסתי לתפקידי כשר הממונה על ביצוע חוק רשות השידור לפני שנה וחודשיים בערך, הקדשתי שעות רבות מאוד כדי ללמוד על מצבה של רשות השידור. כפי שציינת, הייתי מוטרד מאוד ממצבו של השידור הציבורי.
כדי לא ליצור פה שיח מיותר, אז ודאי שיש אבחנה בין מצבו של הערוץ הראשון בטלוויזיה לבין מצבו של הרדיו. הטלוויזיה, מעבר לכל התחלואים והבעיות שיש בה, יש בעיה שמרחפת מעל הכול והיא שזה עולה הרבה מאוד כסף ופחות ופחות אנשים צופים בשידורים שלה, עד כדי כך שרבים בדור הצעיר אפילו לא יודעים שהערוץ הזה קיים.
לרדיו יש נתח צפייה מכובד ומשפיע ורלוונטי, אבל אין ספק שיש שם בעיה של חוסר יעילות ושל עלויות עודפות שבסופו של דבר מגולגלות על הציבור. אני הרי לא המצאתי את הבעיות הללו. לא בכדי קמו, עוד לפני שהוקמה ועדת לנדס, 13 ועדות שונות ודנו בהתדרדרות של מצבו של השידור הציבורי.
לכן, ביום 2 בספטמבר 2013, יחד עם שר האוצר, מינינו את הוועדה לבחינת המתווה לשידור הציבורי העתידי בישראל, בראשותו של רם לנדס. רם נמצא אתנו כאן כרגע. בוועדה כיהנו אנשי מקצוע מתחום התקשורת וגם נציגים של משרדי הממשלה שרלוונטיים לנושא.

הוועדה הזו קיימה דיונים רבים, השקיעה מאות שעות עבודה. היא שמעה כל ארגון או גוף שביקש להשמיע את עמדתו בפניה, כמובן בתוכם גם נציגי הוועדים ברשות השידור, ההסתדרות, העובדים, היוצרים במדינת ישראל – כל מי שרצה להישמע בפניה.

כדאי להזכיר שבינואר השנה, שר החינוך ביקש ובהסכמתו תיקנו את כתב המינוי של ועדת לנדס והוספנו לעבודת הוועדה גם את בחינת הטלוויזיה החינוכית. צריך להבין: כשאנחנו מדברים על שידור ציבורי ואנחנו מסתכלים לעתיד, לא רק לעבר, אז ברור שהרגלי הצפייה עומדים להשתנות. הם כבר השתנו בעידן הסמרטפון והתאחדות המסכים .
אבל הדור הצעיר והרגלי הצפייה שלו, ושידורי הטלוויזיה שיעברו יותר ויותר על גבי האינטרנט בהחלט מחייבים אותנו להסתכל ולחפש מודל אחר לגמרי כלפי העתיד. מודל שמאמין – ואת ציינת את זה בצדק – בנחיצות של השידור הציבורי במדינה קטנה עם כלכלה ריכוזית.

במדינה שבה ערוצי התקשורת המסחריים נשלטים על ידי בעלי אינטרסים כלכליים, בעיני יש חשיבות אדירה לקיומו של שידור ציבורי חזק ומשפיע ורלוונטי, כזה שמעצב את התודעה במדינת ישראל, כזה שמשקף את כל הזרמים בחרה הישראלית, כזה שנותן מענה לכשלי השוק בשידורים המסחריים שמכוונים כמה שיותר למכנה משותף רחב מאוד – לפעמים נמוך מאוד – ולא נותנים מענה לקהלים ספציפיים בחברה הישראלית.
למעשה, על בסיס ההמלצות של ועדת לנדס, גובשה על-ידי משרדי הממשלה הרלוונטיים – המשפטים, האוצר והתקשרות – הצעת החוק שמונחת בפניכם ושאושרה במליאת הכנסת בקריאה הראשונה.

אני לא חושב שאני צריך כעת לעבור על כל העקרונות בחוק. אני מניח שאת תעברי עליהם במסגרת הצעת החוק וההקראה שלה. אני רק רוצה לחדד שוב וניתן לראות זאת – אנחנו נקרין מספר שקפים – שאני חושב שיש בהצעה הזו בשורה אמתית לחיזוקו של השידור הציבורי ולשוק התוכן בישראל ולשוק היצירה.
מעבר לעובדה שמדובר בהקמה של גוף יעיל יותר וחסכוני יותר, בסדר גודל של כ-350 מיליון שקל חיסכון בכל שנה מרגע שהוא יוקם, יש כאן גם בשורה בכך שיוקמו שלושה ערוצים: ערוץ אחר מרכזי בשפה העברית, ערוץ שני בשפה הערבית – פה אני חושב שיש בשורה חשובה מאוד לאזרחי ישראל דוברי השפה הערבית כי מדובר על השקעה של עשרות מיליוני שקלים בשנה - - -
<נחמן שי:>
חצי מיליון שקל זו בדיחה רעה.

< שר התקשורת גלעד ארדן:>
בוא ותראה לנו כמה הושקע בזמנך כיושב-ראש רשות השידור ואז נדון בכך, נחמן שי.

<נחמן שי:>
הושקע יותר - - -

< שר התקשורת גלעד ארדן:>
מאה אחוז. אז אתה תגיד את זה בזמן שאתה תדבר.

<היו"ר קארין אלהרר:>
אני מבקשת לא להפריע.

<נחמן שי:>
הערות ביניים זה דבר שבהחלט מותר, גברתי היושבת-ראש.

< שר התקשורת גלעד ארדן:>
מאה אחוז. וגם לענות להם זה - - -

<נחמן שי:>
בהחלט, זה בסדר גמור, אבל אי אפשר להפסיק הערות ביניים. מה קרה פה?

< שר התקשורת גלעד ארדן:>
דווקא אפשר.

<נחמן שי:>
לא, אי אפשר.

< שר התקשורת גלעד ארדן:>
אנחנו אוהבים מאוד ומתחשבים במיעוט, אבל המיעוט עוד לא קובע את הכול.

בכל מקרה, אני חושב שאם מסתכלים על המצב כיום של השידורים בשפה הערבית בערוץ 33 וכמה הם רלוונטיים לאזרחי ישראל הערביים לעומת מה שמוצע כאן בהצעת החוק, אז אני חושב שיש כאן בשורה אמתית לציבור הערבי. יש כאן גם בשורה לילדי ישראל בהקמתו של ערוץ ילדים ונוער שההורים יוכלו, סוף-סוף, לדעת במה ילדיהם צופים או לפחות למה הם לא יהיו חשופים באותו ערוץ. אני חושב שבכך יש בשורה חשובה.

יש בדוח הזה, אני לא רוצה למנות אחד-אחד, הרבה מאוד עקרונות חשובים, גם בענייני זכויות יוצרים, גם בעניין איחוד חטיבת החדשות, גם בעניין הקמת חטיבת ניו-מדיה והשקעה באתר האינטרנט ובכלל בכל הנושא של ניו-מדיה,

כמובן יש את הבשורה של ביטול אגרת הטלוויזיה, גברתי, כי הוועדה סברה, לאחר שבחנה את המודלים השונים למימון שידור ציבורי ברחבי העולם, שכאשר אנחנו רוצים לבנות שידור ציבורי חזק שייהנה מאמון הציבור ומהתמיכה של הציבור – כי הרבה פעמים השידור הזה גם צריך למתוח ביקורת על הממשלה ובצדק – אז לא צריך לשים אותו אל מול הציבור כדי שהוא יהיה זה שגובה את הכסף מהציבור ורודף ומעקל את נכסיו של הציבור. זה פשוט לא הדבר הנכון.
בעצם, המודל החדש, שגם מאפשר הקמת גוף יעיל וחסכוני יותר, יחד עם הנכונות של משרד האוצר לוותר על חלק מהכנסות המדינה, זה מה שמאפשר לנו להביא את הבשורה הזו של ביטול אגרת הטלוויזיה. אני חוזר ומדגיש שכל מי שאמר, ונשמעו קולות שאמרו שהממשלה לוקחת מצד אחד ומעלה מצד שני, אני קובע בצורה הכי חדה ונחרצת: מי שאומר את זה הוא פשוט משקר.

יש כאן ויתור על הכנסות המדינה כדי להביא לביטול אגרת הטלוויזיה. ובצד השני, אותו מודל מימוני שיוסבר כאן באריכות בהמשך, שמבוסס על אגרת הרכב, אין בו תוספת ולו של אגורה אחת על מה שהציבור שילם עד היום. לכן, גברתי, אני מודה לך על שנרתמת למשימה ושקבעת - - -

<יצחק וקנין:>
גלעד, יש לי הערה עניינית על מה שאמרת. אתה אומר שהאגרה תבוטל.

< שר התקשורת גלעד ארדן:>
אגרת הטלוויזיה תבוטל.

<יצחק וקנין:>
כן. אבל בעצם אתם תשיתו את זה על אגרת הרכב באותה עלות.

< שר התקשורת גלעד ארדן:>
לא.

<יצחק וקנין:>
זאת אומרת לא תהיה אגרה בכלל? לא תהיה תוספת? אני רוצה להבין.

< שר התקשורת גלעד ארדן:>
חבר הכנסת וקנין, אני אסביר את דברי, ברשות יושבת-הראש. אגרת הטלוויזיה, אותם 356 שקלים, נדמה לי שזה הגובה כיום, היא תבוטל ביום שהגוף החדש יתחיל לשדר והגוף הישן ייסגר.

<אילן גילאון:>
איציק, הבעיה שהטלוויזיה תבוטל. את האגרה אפשר לפטור, זה לא הסיפור.

< שר התקשורת גלעד ארדן:>
בשונה ממה שאמר ידידי אותו אני מעריך, חבר הכנסת גילאון, שבדרך כלל הוא קורא חוקים ומעמיק בהם, יש סעיף מפורש, דומני סעיף 84, שקובע שאי אפשר להפסיק את שידורי הגוף הקיים עד שלא יתחיל לשדר הגוף החדש. לכן אי אפשר לטעון - - -

<אילן גילאון:>
כמה אנשים יישארו ברשות, זאת השאלה?

< שר התקשורת גלעד ארדן:>
עכשיו החלפת טיעון. הבנתי, בסדר.

<אילן גילאון:>
- - - תסביר מה המנדט של הוועדה. את זה אתה צריך להסביר.

< שר התקשורת גלעד ארדן:>
זה עוד יוסבר פה בהרחבה. אלו רק דברי הפתיחה ואני רוצה לסיים.

<אילן גילאון:>
לא צריך להגיד ארבע פעמים את אותו דבר, גלעד, כל האנשים האלה שמעו כל מה שאמרת. להכפיל ברגליים, לחלק בשתיים כדי לגמור באותה תוצאה: להעיף החוצה 2,000 איש, זה מה שאתה רוצה.

<עיסאווי פריג':>
אילן, תן לשר למנות את היתרונות.

<אילן גילאון:>
סליחה, לא אמרתי כלום. הייתה לי סערת נפש בגלל אתמול.

< שר התקשורת גלעד ארדן:>
חבר הכנסת וקנין, אגרת הרדיו תישאר במתכונת הנוכחית, הקיימת, ואילו מסך הגבייה עד היום של - - -

<נחמן שי:>
השר, היא תועלה?

< שר התקשורת גלעד ארדן:>
לא, היא לא תועלה. אמרתי את זה כבר.

<נחמן שי:>
בסדר.

< שר התקשורת גלעד ארדן:>
אגרת הרכב, עד היום נגבתה מהציבור והועברה כולה, פחות אגרת הרדיו, להכנסות המדינה במשרד האוצר. משרד האוצר הסכים לוותר על סכום – הסכום המדויק הסופי ייקבע פה במהלך דיוני הוועדה כי אנחנו במקביל בודקים את העלות הסופית של הגוף החדש שיוקם – אבל אותה השלמה שתהיה בין 150 ל-200 מילון שקלים, על הסכום הזה הכנסות המדינה יוותרו מהסכום שעד היום נגבה מאגרות הרכב. לא תועלה אגרת הרכב כדי לממן את הסכום הזה.

<נחמן שי:>
חשוב מאוד.

<היו"ר קארין אלהרר:>
תודה רבה.

אדוני שר האוצר, בבקשה.

<שר האוצר יאיר לפיד:>
תודה רבה, גברתי יושבת-ראש הוועדה, חברי גלעד ארדן, שר התקשורת, חברות וחברי הכנסת, אין כמעט אדם בישראל שלא מבין שרשות השידור במתכונתה הנוכחית אבדה את דרכה ואת הרלוונטיות שלה לצופה והפסיקה מזמן לממש את הייעוד שלה.
דווקא בגלל שצריך שידור ציבורי בישראל, צריך לסגור את רשות השידור. כי הערך שלה לאזרח התפוגג והעלות שלה לאזרח עלתה והאמינות הלכה ונעלמה נוכח מעורבות פוליטית מיותרת ומשחיתה. אלה הסיבות שהחוק שמונח היום - -

<נסים זאב:>
אין כמו הממשלה המושחתת הזאת. זה בדיוק כמו הממשלה הזאת.

<שר האוצר יאיר לפיד:>
- - לא מוציא אל הדרך עוד רפורמה.

<נסים זאב:>
מי מדבר על שחיתות, מי? אבי אבות - - -

<היו"ר קארין אלהרר:>
חבר הכנסת זאב, אני יודעת שאתה רוצה להפוך את הדיון לצבעוני, אבל לא כרגע, בסדר?

<נסים זאב:>
לא, לא צבעוני. הוא בקושי יהיה שחור, אני מבטיח לך.

<היו"ר קארין אלהרר:>
לא כרגע.

<שר האוצר יאיר לפיד:>
אלה הסיבות שהחוק שמונח היום בפני הוועדה לא מוציא אל הדרך עוד רפורמה, כי היו הרבה כאלה. המטרה שלו לייצר בישראל שידור ציבורי אמתי וחף מלחצים פוליטיים ובלי האגרה שמכבידה על כל אזרח.

<קריאה:>
שקל ליום למשפחה.

<שר האוצר יאיר לפיד:>
הרפורמות הקודמות והרבות ברשות השידור נכשלו כי הן פספסו את המהות המרכזית. מה שצריך זה לא רפורמה ארגונית ולא תכנית פרישה מורחבת, כל הניסיונות לתקן את הקיים נכשלו מראש. אנחנו צריכים רשות שידור חדשה לגמרי שתיבנה מן היסוד.

<קריאה:>
לזרוק 2,000 עובדים.

<שר האוצר יאיר לפיד:>
ברגע שיושלם הליך החקיקה שלפניכם, תבוטל אגרת הטלוויזיה. אזרחי ישראל יקבלו ערוץ חדש, רלוונטי ותחרותי ושידור ציבורי שקוף וחדשני ואחראי עם תרבות ארגונית נכונה ומבנה יעיל. הגוף החדש יצמצם את ההיקף התקציבי שלו בכ-300 מיליון שקלים בשנה. הכסף הזה ייחסך ישירות מכיסו של הצופה שיפסיק לשלם אגרה.

אני אחזור שוב על השורה שאולי מעסיקה יותר מכל את הציבור הישראלי בהקשר הזה: אגרת הטלוויזיה תבוטל. את התמורה אנחנו דווקא נגדיל כי 75% מתקציב הגוף המשדר החדש יושקע בתוכן במקום במשכורות.

לא פחות חשוב מזה: הגוף המשדר החדש יהיה עצמאי וינותק מהפוליטיקה. פוליטיקאים לא צריכים להיות מעורבים בתקשורת.
<קריאה:>
- - - אתה בטוח?

<היו"ר קארין אלהרר:>
אני מבקשת לתת לו להשלים.

<אילן גילאון:>
הוא בטוח, המציאות לא בטוחה.

<היו"ר קארין אלהרר:>
אני מבקשת להשלים את הדברים.

<שר האוצר יאיר לפיד:>
פוליטיקאים לא צריכים להיות מעורבים בתקשורת. לא ראשי ממשלות, לא שרי אוצר ולא שרי תקשורת - - -

<אילן גילאון:>
יכול להיות שתקשורתנים לא צריכים להיות מעורבים בפוליטיקה.

<נחמן שי:>
פוליטיקה ושידור לא מתחברים.

<רינה פרנקל:>
אפשר לתת לשר האוצר להשלים?

<היו"ר קארין אלהרר:>
סליחה, אמרתי לתת לשר להשלים את הדברים. אחרי זה נשמע את כל מי שרוצה לדבר. תודה.

<שר האוצר יאיר לפיד:>
שידור ציבורי צריך להיות משחורר לגמרי מלחצים פוליטיים אחרת אין בו שום טעם. ברשות החדשה - - - 

<נסים זאב:>
- - - שר האוצר - - -

<שר האוצר יאיר לפיד:>
- - - ימונה על ידי ועדות מקצועיות ובכפוף לקריטריונים ברורים ולנו הפוליטיקאים לא תהיה בו שום דריסת רגל.

<נסים זאב:>
ודאי שלא.

<שר האוצר יאיר לפיד:>
לסיום, אני רוצה להגיד מילה לעובדי רשות השידור, אני רואה פה חלק מהם. אני יודע שאלה לא ימים קלים בשבילכם - -

<קריאה:>
נתת לה תעודת פטירה - - -

<שר האוצר יאיר לפיד:>
- - הקדשתם שנים ארוכות מחייכם לשידור הציבורי והזיכרון הקולקטיבי שלנו - -

<קריאה:>
גם אתה.

<שר האוצר יאיר לפיד:>
גם אני, כן. גם אני.

- - כמדינה וכעם - -

<נסים זאב:>
אתה צמחת שם, גדלת שם, אז למה אתה נותן להם סטירה?

<היו"ר קארין אלהרר:>
חבר הכנסת זאב, די.

<נסים זאב:>
איפה הכרת הטוב שלך?

<שר האוצר יאיר לפיד:>
- - הזיכרון הקולקטיבי שלנו עוצב במידה רבה על ידי עובדי רשות השידור בניקוי ראש, בעמוד האש ובחיים יבין אומר "מהפך" ובסאדאת שיורד מהמטוס, באולימפיאדות ובמלחמות - - -
<קריאה:>
הערב עם יאיר לפיד גם כן.

<שר האוצר יאיר לפיד:>
גם בתכניות, כן.

<נסים זאב:>
מה, התכניות של גיא פינס יותר מעניינות אותי, תגיד לי?

<שר האוצר יאיר לפיד:>
חשבתי שאין לך טלוויזיה.

<נסים זאב:>
אני אומר לך שלא. כל הניאוף הזה יותר מעניין אותנו? האח הגדול ואח הקטן והסבתא הקטנה. תפסיקו עם התכניות הזנותיות שלכם. 

<היו"ר קארין אלהרר:>

חבר הכנסת זאב, מאוד מפתיע הידע שלך. מאוד מפתיע הידע הנרחב שלך בטלוויזיה, אבל לא עכשיו.

<יצחק וקנין:>
נסים, הלוואי שרשות השידור הייתה מייצגת אותך כמו שאתה מייצג אותה. הש"סניקים קיבלו הכי פחות ואנחנו צריכים הכי הרבה.

<שר האוצר יאיר לפיד:>
משהו השתבש בהמשך, אבל זה לא משנה את העובדה שהיה לעובדי רשות השידור חלק גדול ביצירתה של אומה חדשה ולנצח צריך להודות להם על זה. חלק מסוים מהעובדים ודאי ייקלט בגוף המשדר החדש. לגבי אחרים, כמובן יגובשו הסכמי פרישה הוגנים.
<קריאות:>
מה זה הוגנים?

<שר האוצר יאיר לפיד:>
אני מברך את חברי הוועדה - -

<משה שגב:>
הוגנים – אתה מסנדל את אמיר לוי.

<שר האוצר יאיר לפיד:>
- - אני רוצה לברך את חברי, השר גלעד ארדן, הוא לא ממפלגתי אז אני לא חשוד כשאני אומר שהוא מגלה פה - - -

<נסים זאב:>
אתם שותפים לעבירה. אתה תברך אותו והוא יברך אותך - - -

<היו"ר קארין אלהרר:>
חבר הכנסת - - -
<נסים זאב:>
- - - תעשו את זה למצלמות שלא יישאר לנו ספק שאתם בעלי המזימות לכל התכנית.

<היו"ר קארין אלהרר:>
חבר הכנסת זאב.

< שר התקשורת גלעד ארדן:>
את העבירה הכי גדולה אתה מבצע. כשאתה תגיד לי מי כתב לך את הדברים שאמרת במליאה אז נדבר על עבירות.

<נסים זאב:>
אדוני, תתייחס - - -

< שר התקשורת גלעד ארדן:>
- - - השפעות פוליטיות - - - אתה האחרון שיכול להטיף למישהו - - -

<נסים זאב:>
- - - אתם בשם - - -

< שר התקשורת גלעד ארדן:>
עם כל הכבוד - - - חבר הכנסת זאב, אבל זאת חוצפה להאשים אותנו בדבר עבירה. אתה זה שנותן יד לדבר עבירה עכשיו במה שאתה עושה. לצעוק גם אני יודע, תאמין לי. ברוך השם, הקדוש ברוך הוא נתן לי קול חזק.

<נסים זאב:>
אני מאוד שמח.

< שר התקשורת גלעד ארדן:>
בסדר, אז אל תאשים - - -

<נסים זאב:>
- - - מתמודד - - -

< שר התקשורת גלעד ארדן:>
- - - אנשים שנתנו מאות שעות בהתנדבות לוועדה הזאת, אתה בא - - - עם כל הכבוד, תדבר לעניין, תתווכח לעניין.
<נסים זאב:>
אני רק אומר הערת ביניים בסך הכול. בסוף אני אדבר ואני אפרוס את כל - - -

< שר התקשורת גלעד ארדן:>
תקשיב למה שאתה אומר: בסך הכול.

<רינה פרנקל:>
ואז נראה מה - - - ועדת ביקורת המדינה. יכול להיות שיצאו דברים עוד יותר גרועים.

<אילן גילאון:>
נסים, נעשה תכנית אתה ואני: ברית הזוגיות.

<שר האוצר יאיר לפיד:>
השר ארדן הפריע לי לברך את השר ארדן. אז אני מברך את השר ארדן - -

< שר התקשורת גלעד ארדן:>
בגלל זה התרגזתי, הוא הפריע בדיוק - - -

<שר האוצר יאיר לפיד:>
- - על זה שהוא גילה פה יושרה ואומץ פוליטי ומקצוענות בהובלה של המהלך הזה. אני מברך את יושבת ראש הוועדה המיוחדת, אין לי ספק שההכשרה המשפטית של חברת הכנסת אלהרר וגם הניסיון החברתי שלה יאפשרו לה ולנו לצלוח את המהלך הזה במהירות וביעילות המרבית.

<תמנה עורב:>
ולהרוג 2,000 עובדים.

<שר האוצר יאיר לפיד:>
אני גם מברך אותה כי היום זה יום הולדת שנה לבן שלה.
<תמנה עורב:>
מזל טוב, שלא יהיה עובד קבלן.

<היו"ר קארין אלהרר:>
תודה.

<שר האוצר יאיר לפיד:>
אני סמוך ובטוח שאנחנו נסיים את המהלך הזה עד תום מושב הכנסת הנוכחי ונוציא את המהפכה ההכרחית הזאת לדרך. תודה רבה.

<היו"ר קארין אלהרר:>
תודה רבה, אדוני שר האוצר.

אני יודעת שהנושא הכבד ביותר שנמצא כאן לפתחה של הוועדה הוא הנושא של העובדים ואני מאוד אשמח אם קובי אמסלם, הממונה על השכר במשרד האוצר, ייתן סקירה קצרה - - -
<קריאה:>
שחתם וחזר בו.

<היו"ר קארין אלהרר:>
אני מבינה את האמוציות, אני מבינה שזה קשה, אבל אני מאוד מבקשת: אנחנו רוצים להיות יעילים ואנחנו רוצים שיצא מכאן משהו טוב. אז בואו ננסה, אני יודעת שזה קשה - -
<קריאה:>
2,000 עובדים הולכים הביתה - - -

<היו"ר קארין אלהרר:>
- - בואו ננסה לתת בכל זאת לאנשים לדבר. אם תרצה לדבר, אני מבטיחה לך שתקבל את רשות הדיבור ואת הזמן המלא, בסדר? תודה רבה.

בבקשה, קובי אמסלם.

<קובי אמסלם:>
גברתי, ממש בקצרה, התחלנו משא ומתן עם נציגי העובדים, גם עם נציגי העיתונאים וגם עם נציגים שמיוצגים על-ידי ההסתדרות הכללית - - -

<משה שגב:>
משא ומתן לא החל, קובי. משא ומתן לא החל.

<קובי אמסלם:>
בואו, חברים - - -

<משה שגב:>
אין עדיין נקודות - - - שלא יספרו לכם פה סיפורים: אין עוד נקודות הסכמה על מה לשבת. שלא יספרו לכם פה סיפורים. רוצים לגמור פה חוק בחודש. בחודש רוצים לגמור פה חוק כשעוד לא החל המשא ומתן. איך אפשר בכלל לעשות כזה דבר? אין לזה אח ורע. יש פה נקודה אחת ברורה: רוצים לסגור את המקום הזה.
<קובי אמסלם:>
אתה לא היית ואת לא היית - - -

<קריאה:>
אני כן הייתי.

<קובי אמסלם:>
וגם אתה לא היית - - -

<נסים זאב:>
בואו נשמע, אולי יש פתרון לכל העובדים.

<עיסאווי פריג':>
קובי, אולי תתייחס להערה שהושמעה, שלא התחיל משא ומתן.

<קובי אמסלם:>
אני רוצה להתחיל להתייחס, הם לא נותנים לי להתייחס.

<נחמן שי:>
עכשיו אנחנו יודעים מי לא היה במשא ומתן. אז מי כן היה?

<קריאה:>
יש נציגי הסתדרות, תשאל אותם אם יש משא ומתן.

<קובי אמסלם:>
היו למיטב זיכרוני שלו או ארבע פגישות ארוכות ורציניות. אנחנו נמשיך את המגעים האלה - - -
<תמנה עורב:>
לא היינו באותן פגישות.

<קובי אמסלם:>
נכון, נכון.

- - - אנחנו נמשיך את הפגישות האלה. נעשה את זה הכי מהר שאפשר מהבחינה הזאת של לסדר את תנאי הפרישה - -
<קריאה:>
המהירות מהשטן.

<קובי אמסלם:>
- - נעשה את זה הכי טוב שאפשר, הכי מהר שאפשר. אין פה - - -

<קריאה:>
אבל לא נותנים תנאים טובים, אתם אמרתם את זה כבר.

<קריאה:>
המתת חסד.

<קובי אמסלם:>
- - - ולכן, גברתי, בהקשר הזה, כל מה שיש לי לומר זה שאנחנו נעשה את מלוא המאמץ ביחד עם התקדמות הוועדה כדי לסיים את המשא ומתן, לפחות בנקודות הקריטיות של תנאי סיום ההעסקה. תודה.

<היו"ר קארין אלהרר:>
תודה רבה.

<קריאה:>
כדאי לשמוע גם את נציגי העובדים - - -

<היו"ר קארין אלהרר:>
כולם יישמעו, חברים. כולם יישמעו. אני מבטיחה.

< שר התקשורת גלעד ארדן:>
- - - יש פה מישהו שהוא לא מנציגי העובדים?

<עיסאווי פריג':>
מי יושב-ראש ועדת העובדים שיישבתם אתם?

<קובי אמסלם:>
ישבנו גם עם חיקה וגם עם אבי ניסנקורן בכל הפגישות.

< שר התקשורת גלעד ארדן:>
חבר הכנסת פריג', עם רשות השידור זה מאוד קשה לשבת עם כל מי שמייצג את העובדים שם. מדובר בהרבה מאוד אנשים בסך הכול.

<משה שגב:>
לא, לא. אבל אדוני השר, אני יכול להגיד לך שכשהיו הדיונים על הרפורמה, ידעו יפה לבוא ולשבת עם כל נציגי העובדים, הכול יהיה בסדר. פתאום עכשיו מנסים לעשות את זה כמין חאפ לאפ, לסגור את זה כמה שיותר מהר.
<היו"ר קארין אלהרר:>
לא יהיה פה חאפ לאפ. אני מבקשת - - -

<משה שגב:>
גברתי היושבת-ראש, כששמת לעצמך את המטרה לגמור את הוועדה הזו עד סוף המושב הזה, זה חאפ לאפ אחד גדול.

<היו"ר קארין אלהרר:>
אני חולקת עליך.

< שר התקשורת גלעד ארדן:>
ברור, ברור. עדיף למורח את זה עוד 6 שנים, כמו בדיוני הרפורמה הקודמת ובינתיים עוד 6 מיליארד שקל ייגבו מהציבור.

<נסים זאב:>
הייתה הסכמה לפיטורים של 700 עובדים, נכון? הייתה הסכמה?

<היו"ר קארין אלהרר:>
חבר הכנסת זאב, אל תאלץ אותי להיות לא נחמדה.

<קריאות:>
- - -

< שר התקשורת גלעד ארדן:>
אני עכשיו בעבודה.

<נסים זאב:>
תראי, את בטסט כרגע, אבל זה בסדר.

<היו"ר קארין אלהרר:>
אני בכנסת. אל תאלץ אותי להיות לא נחמדה. אני מבקשת - - -

<קריאה:>
- - - מהכסף שלנו. אני משלמת לך משכורת, אדוני.

<היו"ר קארין אלהרר:>
גברתי, תודה.

<קריאה:>
שלא ידבר עלי.

<היו"ר קארין אלהרר:>
אני מבקשת לשמוע את מר רם לנדס שעמד בראש הוועדה הציבורית, בבקשה.

<רם לנדס:>
גברתי היושבת-ראש, שר התקשורת, שר האוצר, חברי כנסת - -

<קריאה:>
קובי, סיימת?

<עיסאווי פריג':>
אין לו בינתיים מה להגיד.
<רם לנדס:>
- - המסקנות של הוועדה - -

<קריאות:>
- - -

<היו"ר קארין אלהרר:>
אני אתחיל להוציא אנשים.

<חמד עמאר:>
הוא לא דיבר על שום דבר.

<היו"ר קארין אלהרר:>
גברתי - - -

<נסים זאב:>
חברה, אתם מפריעים לנו להתרכז.

<רם לנדס:>
- - המסקנות של הוועדה נכתבו בחרדת קודש. אני יודע שיש הרבה אנשים שמרגישים שהם נפגעים. אני מבין שהדבר מעורר הרבה מאוד אמוציות. אני ממש לא רוצה להתייחס אל העבר. ניתוח המצב של רשות השידור מופיע ב-92 עמודי דוח הוועדה ואני ממליץ לכל מי שרוצה להתייחס אל העבר לקרוא את 92 העמודים האלה, זה כתוב במפורט, בצורה מאוד מנומקת.

אני רוצה גם להגיד שהמסקנות של הוועדה הזאת שנכתבו בצער רב לא הגיעו בהפתעה. אם להשתמש בדימוי מאירוע אחר שקשור לרשות השידור, דווקא אירוע חיובי, אז רשות השידור, מנהלי ועובדיה קיבלו 13 כרטיסים צהובים.
13 ועדות דנו והעירו הערות. התגובה של רשות השידור הייתה התעלמות מוחלטת ולהפך, החמרה של המצב. הוועדה ה-14 הוציאה כרטיס אדום. תפקידו של הכרטיס האדום הוא לדאוג לכך ששידור ציבורי ראוי יתקיים במדינת ישראל.
יש בחדר הזה אין סוף אינטרסים ורובם גם לגיטימיים. אני חושב שהוועדה והחוק שנכתב בעקבות הוועדה, מייצגים אינטרס אחד בלבד והוא האינטרס הציבורי. תודה.

<היו"ר קארין אלהרר:>
תודה רבה.

<קריאה:>
האינטרס שלך.

<היו"ר קארין אלהרר:>
גברתי, אני אצטרך להוציא אנשים בסוף.

אני אבקש מיו"ר ועד העיתונאים - - -

<רם לנדס:>
אני רק רוצה להעיר עוד הערה אחת.

<היו"ר קארין אלהרר:>
בבקשה.

<רם לנדס:>
אני מאוד מופתע לשמוע שכולם יודעים כמה עובדים יש ברשות השידור והמספר הוא 2,000. זה באמת מספר יפה ועגול. אנחנו בוועדה, למרות ששאלנו את היושב-ראש ואת המנכ"ל ואת סמנכ"ל הכספים, לא הצלחנו לקבל מספר מדויק של עובדי רשות השידור, ודאי לא 2,000. המספרים נעו סביבות 1,700-1,600 עובדים - - -
<משה שגב:>
בגלל זה צריך לסגור את רשות השידור? בגלל שלא קיבלת מספר?

<רם לנדס:>
92 עמודים, תקרא ותבין למה צריך.

<משה שגב:>
קראתי את 92 העמודים.

<היו"ר קארין אלהרר:>
אדוני, אתה מפריע, אתה מפריע.

<רם לנדס:>
אני רוצה להגיד לחברי הכנסת שלא כל-כך בקיאים בפרטים שאם רשות השידור הסכימה לפיטורים של 700 עובדים ויש בסך הכול 1,600 עובדים, יכול להיות שבגוף החדש לא יהיו פיטורים של יותר מ-700 עובדים ולכן על מה הצעקה?

<היו"ר קארין אלהרר:>
תודה רבה.

אני מבקשת מיו"ר ועד העיתונאים של קול ישראל, בבקשה.

<עיסאווי פריג':>
כמה ועדים יש ברשות השידור?

<היו"ר קארין אלהרר:>
אנחנו מיד נברר, יש מספרים.

חברים, בואו ניתן לו לדבר.

<איאד חרב:>
שלום לכולם, אני יושב-ראש ועד העיתונאים בקול ישראל.

<עיסאווי פריג':>
כמה עיתונאים יש?

<איאד חרב:>
אנחנו בעד הרפורמה. כל הוועדים פה ישבו שעות רבות וניהלנו משא ומתן על הרפורמה, חתמנו על רפורמה. אבל לא כיבדו אותה, לא האוצר ולא - - -
<היו"ר קארין אלהרר:>
על הרפורמה הזאת?

<איאד חרב:>
על הרפורמה הקודמת, האחרונה.

ישבנו שעות, שכרנו עורכי דין, שכרנו יועצים כלכליים, שילמנו המון כסף. הממשלה לא כיבדה את ההסכמים האלה. בסדר, אנחנו הסכמנו לפטר 700 איש. אף אחד במשק לא הסכים לפטר כזה מספר של 700 איש. עכשיו באים ומבקשים לפטר 2,000 איש, לזרוק אותנו לרחוב.

זה לא 2,000 איש – זה משפחות, זה ילדים, זה הורים, זה המון אנשים. אנחנו לא נסכים שיזרקו אותנו לרחוב. יש עובדים שנשענים על רשות השידור ועובדים ונתנו את הנשמה שלהם. שנים רבות נתנו ושידרנו. אי אפשר לבוא ולסגור את המפעל הזה.
השר צריך להבין שצריך לנהל משא ומתן אמתי עם העובדים ובינתיים אנחנו לא מרגישים שיש משא ומתן. נכון, קובי אמר שישבנו. ישבנו, אבל בינתיים אין כלום. מה קיבלנו? כלום. אפילו את ההצעות של הפרישה של העובדים שרוצים לפרוש ומסכימים לפרוש הם לא מקבלים ולא מוכנים לתת להם כלום.

מה הם מוכנים לתת לנו? אלו תנאים? הסכמנו לתנאי פרישה – אני מסיים עוד שתי דקות, תנו לי בבקשה – הסכמנו שנפרוש, שאנשים יפרשו, לא כל העובדים אבל בתנאי פרישה מכובדים. אי אפשר לזרוק את העובדים החוצה בלי תנאי פרישה מכובדים. היום יש אנשים שפרשו מרשות השידור לפני הרפורמה, לפני כל ההסכמים האלה, והם חיים חיי צנע: 4,000 שקל פנסיה. אי אפשר לחיות עם 4,000 שקל פנסיה.

עכשיו אני רוצה להזכיר את הרדיו. אתם שוכחים שיש קול ישראל. קול ישראל זה מרקם חברתי עשיר מאוד. יש שם הרבה רשתות: רשת ב', רשת א', קול המוסיקה, קול ישראל בערבית, אנגלית, צרפתית, אמהרית. זה מרקם עשיר מאוד. אי אפשר לבטל את המרקם הזה, אי אפשר לזרוק את העובדים החוצה ולהביא אנשים חדשים. מי ישדר, מי ייתן את השידור? אנשים מקצועניים ומקצועיים עובדים ברדיו - -
<קריאות:>
- - -

<היו"ר קארין אלהרר:>
אתם מפריעים לו. הוא מדבר בעדכם. די.

<איאד חרב:>
- - להביא עכשיו אנשים מבחוץ ולהגיד להם: בואו, תתחילו לשדר? זה לא עובד ככה, צריך אנשים מקצועיים לכל השפות האלה ואי אפשר להביא את האנשים האלה סתם מהרחוב ולהתחיל לבחור בהם. האנשים שנמצאים בפנים הם טובים והם יכולים לספק את הסחורה שהשר רוצה: להמשיך את השידורים.
אנחנו בעד להמשיך את השידורים, אבל תיקחו את האנשים שלנו, שנתנו את החיים שלהם ואת העתיד שלהם ואת העבר שלהם בשביל השידור הציבורי. בבקשה, אל תזרקו אותנו לרחוב. תודה.

<היו"ר קארין אלהרר:>
תודה רבה.

חבר הכנסת חמד עמאר, בבקשה.

<חמד עמאר:>
בוקר טוב לכולם. התחלתי בהצעה לסדר ודיברתי על הדיונים, אני לא אחזור על הדברים שלי, אבל אני מבקש ממך לשקול את הנושא בקשר לימי חמישי בגלל המחויבות שלנו כחברי כנסת גם לקשר עם הציבור, גם לסיורים שאנחנו מתכננים מראש לחודשים, לא ליום ויומיים.
אין אף אחד כאן שיושב בחדר הזה שלא יודע את החשיבות של השידור הציבורי. שידור ציבורי עצמאי, חזק, שיכול לשדר ולתת תמורה – יש תמורה לאגרה, זאת הפרסומת שלכם. אבל גם כאן בחדר הזה אין אחד שלא יודע שיש בעיה רצינית עם רשות השידור.

אני זוכר את הנאום הראשון שלי בכנסת, זה היה אחרי דוח מבקר המדינה על רשות השידור וכל ההוצאות של רשות השידור וכל ההוצאות המיותרות שהיו ברשות השיר, ונאמנו על הנושא הזה ודיברנו על הנושא הזה והשתתפתי בהרבה ישיבות בכל הנושא של רשות השידור.

לכן, גם אתם, העובדים, יודעים שצריך אולי לסגור, אבל לפני שסוגרים צריך להקים משהו חדש, וזאת הנקודה החשובה. אני חושב שהשר נגע בנושא הזה. אני גם דיברתי בישיבה הקודמת שקיימנו בנושא של רשות השידור שלפני שסוגרים, צריך להקים גוף חדש שיתחיל לתפקד.
אבל אדוני השר, כאן אני ראיתי את הנושא של הטלוויזיה, במצגת שלך לא נגעת ברדיו בכלל. שמעתי עכשיו את נציג הרדיו, אני יודע שברדיו יש לנו את רשת ב' ואני חושב שכולם כאן מאזינים לרשת ב'. יש לנו את רדיו רקע ויש הרבה מאזינים לרדיו רקע. יש את קול ישראל בערבית שגם אני בעצמי מאזין לו ואני יודע את האיכות שרשת משדרת ואת הדברים הטובים שהיא משדרת.

הדבר הרביעי שאנחנו נדון בו וצריכים לדון בו וגם השר צריך להיכנס לעומק הדברים: 2,000 עובדים. אני מקבל מהעובדים שיש 2,000 עובדים, עכשיו הבנתי שיש 1,600 עובדים. אני מקווה שבישיבה הבאה נציג ייתן לנו מספר מדויק של עובדים.
<קובי אמסלם:>
אם לנדס לא הצליח, נראה לך שאני אצליח?
<רם לנדס:>
אין דרך לקבל מספר מרשות השידור, אדוני היקר, אין דרך.

<עיסאווי פריג':>
זה לא כתוב בטופס 126?
<חמד עמאר:>
מה, אף אחד כאן לא יודע כמה עובדים יש ברשות השידור?

<קריאה:>
הנה, היו"ר פה. מה אתה רוצה?

<חמד עמאר:>
איפה המנכ"ל?

<נחמן שי:>
הנה המנכ"ל יושב פה, תשאלו אותו.

<חמד עמאר:>
כמה עובדים יש לך ברשות השידור?

<עיסאווי פריג':>
כמה דיווחת בטופס 126 למס הכנסה?

<חמד עמאר:>
אני יכול לקבל תשובה? כמה עובדים יש לנו ברשות השידור? אני יכול לקבל תשובה?

<היו"ר קארין אלהרר:>
אדוני המנכ"ל?

<יוני בן מנחם:>
1,600 פלוס נלווים. כדי שתקבל את המספר המדויק, אנחנו נביא לך את הנתונים, סמנכ"ל משאבי אנוש - - -
<חמד עמאר:>
אז אני מקווה שבוועדה הבאה, בדיון הבא, אנחנו נקבל מספר עובדים מדויק.

<עיסאווי פריג':>
כמה דווחו בטופס 126? אני מדייק, זה המספר האמתי.

<רם לנדס:>
אני רק רוצה להפנות את תשומת לבכם לפרוטוקולים של הוועדה - - -

<אילן גילאון:>
כמה יש? תגידו אתם - - -

<רם לנדס:>
אני רוצה להפנות את תשומת לבכם לפרוטוקולים. בפרוטוקולים של הוועדה נשאל סמנכ"ל הכספים - - -

<חמד עמאר:>
יש 1,600 עובדים. כמה נלווים יש?

<רם לנדס:>
אני אסביר לך. נשאל סמנכ"ל הכספים: איך יכול להיות שאתה, סמנכ"ל הכספים, לא יודע כמה משכורות אתה מוציא? איך יכול להיות שלא יודעים כמה עובדים יש ברשות השידור? והתשובה של סמנכ"ל הכספים הייתה: בגלל שסמנכ"ל כוח אדם מדווח דיווחים שקריים.
<חמד עמאר:>
תודה רבה.

<קריאות:>
מי זה היה - - - מי דיווח - - - שילכו למשטרה, מה זה - - -

<חמד עמאר:>
אני ברשות דיבור. את יכולה לתת לי את האפשרות להמשיך?

<קריאה:>
- - - תעמידו אותו לדין.

<היו"ר קארין אלהרר:>
גברת, די. את צועקת כל - - -

<אילן גילאון:>
על דבר כזה הייתי הולך למשטרה, אדוני השר, לא מביא רפורמה.

<היו"ר קארין אלהרר:>
את בלי רשות דיבור. את מפריעה כרגע. חבר הכנסת באמצע רשות דיבור. סליחה.

<חמד עמאר:>
אני מקווה שבישיבה הבאה אנחנו נקבל מספר עובדים מדויק, כולל הנלווים, כולל כל מי שמקבל משכורת וכמה רשות השידור מוציאה בחודש עבור העובדים שלה. אני חושב שהנתון הזה הוא נתון בסיסי שהיינו אמורים לקבל אותו עכשיו ולא לחכות לשום ועדה. המנכ"ל שבעצמו יושב כאן, היה צריך לתת את הנתון הזה, לזרוק אותו, להזרים אותו. כי אנחנו - - -
<יוני בן מנחם:>
נתתי לך נתון, אתה לא רוצה - - -

<חמד עמאר:>
אתה אמרת: 1,600 ונלווים. לא נתת לי נתון מדויק.

<היו"ר קארין אלהרר:>
חבר הכנסת עמאר, הוא - - -

<קריאות:>
- - - יש כאלה בפנסיה, יש כאלה - - -

<היו"ר קארין אלהרר:>
סליחה. חבר הכנסת, בבקשה.
<חמד עמאר:>
אני אמשיך. אדוני השר, אני חושב שאנחנו לוקחים – אתה מביא חוק מאוד טוב. השתתפנו בדיון ועיסאווי היה אתי בדיון לפני חודש-חודש וחצי בנושא של הגבייה ברשות השידור.

<עיסאווי פריג':>
אתה מתכוון לארגון הטרור.

<חמד עמאר:>
ארגון הטרור?

<עיסאווי פריג':>
אני קורא לו ארגון טרור. מחלקת הגבייה, איך שראיתי את הנתונים - - -

<חמד עמאר:>
חשוב מאוד. יש לך זכות דיבור.

<עיסאווי פריג':>
זה משהו אחר.

<חמד עמאר:>
אני ועיסאווי השתתפנו בדיון וראינו את הנושא של יותר מ-130-120 מיליון שקל שהלכו לעורכי דין ואף אחד לא ידע בדיוק איפה הכסף ואף אחד לא ידע מה עושים עם הכסף והכסף נשאר ונתקע אצל עורכי הדין.

<אילן גילאון:>
עיסאווי, אל תיפלו בפח הזה של האגרה כל הזמן. פה מדובר על - - -

<חמד עמאר:>
לא קשור. מי שהשתתף בדיון ראה שם - - -

<עיסאווי פריג':>
גבייה, לא אגרה.

<חמד עמאר:>
חברי חבר הכנסת אילן - - -

<עיסאווי פריג':>
הדוח עבר כאילו לא היה.

<חמד עמאר:>
מי שישב שם ראה איזו התלבשות על המגזר הלא יהודי. ובגלל שהמגזר הלא יהודי, כשאתה מוציא לו הוצאה לפועל, הוא ישר רץ לשלם ומפחד ואין לו כוח לשים עורכי דין, יותר מ-120 מיליון שקל התגלגלו שם ואף אחד לא ידע לתת לנו תשובה. כל הכסף הזה הלך לעורכי דין ושקל אחד לא חזר לרשות השידור.
<היו"ר קארין אלהרר:>
תודה.

<חמד עמאר:>
הנקודה החשובה ביותר מבחינתי היא העובדים. אני בא עם ניסיון ממע"צ: פירקו את מע"צ – אמרתי לך גם בישיבה הקודמת – והקימו את מע"צ החדשה, אין אפשרות להקים גוף חדש בלי להסתמך על הבסיס של העובדים הקיימים. אם אתה לא תסתמך על העובדים הקיימים ועל המנהלים הקיימים, אתה לא תצליח להקים רשות שידור חזקה ושידור ציבורי חזק ועצמאי. תודה רבה.

<היו"ר קארין אלהרר:>
תודה רבה.

יושב-ראש אגודת העיתונים בתל אביב, רותם אברוצקי, בבקשה.

<עיסאווי פריג':>
קארין, אני רשום לדיבור?

<היו"ר קארין אלהרר:>
רשום, בוודאי.

<רותם אברוצקי:>
בוקר טוב לכולם. אני רוצה להשמיע קול של עיתונאים ברשות השידור. אגודת העיתונאים היא לא הארגון היציג של העיתונאים ברשות השידור, אבל היא מייצגת לא מעט עיתונאים ברשות השידור. הרבה שנים פיללנו ליום שבו יהיה חוק חדש לרשות השידור. חוק שיבטיח שיהיה כאן שידור ציבורי אמתי, משוחרר. בעיקר משוחרר מהמעורבות הפוליטית שיותר מכל דבר אחר הביאה אותנו עד הלום.

נכון, גם לנו העובדים יש חלק. אני לא מנסה לשחרר את עצמנו מאחריות שמוטלת על כתפינו. אבל כובד המשקל על כל הכשלים נמצא כאן, בבית הזה. בשמך שנים היה ידוע שקורים דברים איומים ונוראיים ברשות השידור. 13 ועדות דנו במה שקורה ברשות השידור. מי לא קיבל את ההחלטות על מה שצריך לעשות ברשות השידור? המערכת הפוליטית.
היום, כשאתם באים לדון במה שקורה ברשות השידור ובעתיד השידור הציבורי, תזכרו גם, בבקשה הפוליטיקאים, את החלק שלכם. נכון, יש בכנסת פוליטיקאים חדשים, גם את, יושבת-ראש הוועדה. מה שהיה כאן בעבר, אילך יד בדבר הזה.
אבל כדאי לזכור: המערכת הפוליטית שחררה את עצמה בגלגול הזה מאחריות למה שקרה ברשות השידור וכדאי שתבואו, אני מבקש, במעט יותר ענווה לדון במה שקורה בשידור הציבורי, במה שצריך לקרות בשידור הציבורי.
אנחנו העיתונאים ברשות השידור עובדים היום ככה: ידינו כבולות. אנחנו יכולים ורוצים לעשות שידור ציבורי הרבה-הרבה יותר טוב ממה שאתם רואים היום. אנחנו יודעים איך לעשות את זה ומתאווים לעשות את זה.

גם היום, תחת כל האילוצים והניהול הכושל והמזוויע, אני רוצה להזכיר לכם את שומרי הסף: הגענו עד האוסקר עם הדבר הזה, לא לשכוח. אנחנו מביאים הפקות איכותיות. אנחנו רוצים ויודעים לעשות הרבה-הרבה יותר. בשביל זה אנחנו צריכים תנאים.

מונח כאן ברגע זה תזכיר חוק. אנחנו הגשנו הסתייגויות - - -

<עיסאווי פריג':>
מה זה ידיים כבולות?

<רותם אברוצקי:>
אני אפרט. אנחנו הגשנו - - -

<היו"ר קארין אלהרר:>
אין לך הרבה זמן לפרט – אני רוצה לתת לעוד אנשים לדבר. יש לך עוד דקה וחצי.

<רותם אברוצקי:>
אני אקצר. הגשנו הסתייגויות במטרה לשפר עד כמה שניתן את החוק הזה. אנחנו לא מנסים למנוע חוק שיקים כאן שידור ציבורי ראוי ואיכותי, מודרני – כזה שלא היה בשום מקום. יש לנו, העיתונאים ברשות השידור, תכנית שאנחנו מגבשים אותה, עד ל-26 בחודש אנחנו נביא אותה, לשידור ציבורי עתידני, חדשני, שעיקר פעילותו באמצעות האינטרנט. אנחנו נעשה את זה, אבל בואו אתנו. תזרמו אתנו. זה מה שאני מבקש.

<היו"ר קארין אלהרר:>
תודה רבה, תודה רבה.

חבר הכנסת דב חנין, ארבע דקות לרשותך.

<קריאה:>
- - -

<היו"ר קארין אלהרר:>
גברת, את כל הזמן מרעישה. אני ממש מבקשת לתת לאנשים לדבר.

<דב חנין:>
תודה רבה, גברתי יושבת-הראש. בדברי הפתיחה של הדיון הזה נאמרו דברים בשני קולות. עם קול אחד אני מאוד מזדהה. אני מזדהה עם הקול, אמר את זה גם השר ארדן בפתיחת דבריו, ששידור ציבורי הוא דבר מאוד חיוני.

אנחנו חייבים שידור ציבורי כי שידור ציבורי הוא כלי מרכזי לכל דמוקרטיה מתפקדת. זה לא טובה למישהו, זו לא זכות של עיתונאים – זו זכות של הציבור. בלי שידור ציבורי לא תהיה לנו דמוקרטיה. כשאני מדבר על שידור ציבורי אני מדבר על שידור ציבורי שהוא שידור ממלכתי, לא שידור ממשלתי – בין שני הדברים האלה יש הבדל גדול.

אני מדבר על שידור ציבורי שהוא שידור עצמאי, שיש לו יכולת, יש לו עובדים שהם עצמאיים. הם בטוחים במקום העבודה שלהם: הם לא עובדי קבלן או דמויי עובדי קבלן, אלא יש להם חוזים, חוזי עבודה, יש להם ביטחון בעבודה שלהם. הם מסוגלים לעשות את העבודה שלהם בלי שאיזושהי חרב פוליטית או כלכלית מתנופפת מעל ראשיהם.

היה קול אחר בפתיחת הדיון הזה שאני חייב להסתייג ממנו מאוד בחריפות. אני לא אומר שאין בעיות בשידור הציבור. יש בעיות בשידור הציבורי, יש קשיים בשידור הציבור ואני גם מסכים שצריך לעשות רפורמה בשידור הציבורי, אני לא מתנגד לכך.

אבל אני חושב שלהגיד שהשידור הציבורי בישראל איבד את דרכו, שהמערכת הזאת כושלת והתמוטטה והיא האיש החולה – אלה הם דיבורים שהם לא רק מוטעים, אלא הם דיבורים מזיקים ומסוכנים.

אני מאוד נהנה להקשיב לרדיו. אני בדרך כלל שומע רשתות של שידור ציבורי, הן עושות עבודה מצוינת, יש שם עיתונאים טובים. אני מבין שיש קשיים ויש בעיות – אולי הקשיים והבעיות נובעים דווקא מעודף ההתערבות הפוליטית במערכת הזאת? אבל עדיין נעשית שם עבודה מצוינת ואני חושב שזה שירות חשוב לציבור.

לגבי הרדיו, אני מקווה שכולנו מסביב לשולחן הזה מסכימים שיש לנו רדיו טוב, רדיו ציבורי טוב, עם כל הקשיים והבעיות. וגם לגבי הטלוויזיה. אני מתקומם על האמירה שהשידור הציבורי בטלוויזיה הוא לא מוצלח. זו אמירה לא נכונה. אני מנסה להיות עדין, השר לפיד - - -

<קריאה:>
- - -

<דב חנין:>
זו אמירה לא נכונה. אני לא יודע מה אתה רואה בטלוויזיה, אני לא יודע מה אתה, השר לפיד, בטלוויזיה. אני לא יודע מה אתה רואה בטלוויזיה. אני מציע לך, למשל, לראות את הסדרה 30 שקל לשעה, אם לא ראית אותה, אני מציע לכולם לראות אותה.

<היו"ר קארין אלהרר:>
ולא בכדי, כן.

<דב חנין:>
הוזכרה כאן סדרה כמו שומרי הסף, יש לי רק 4 דקות - - -

<היו"ר קארין אלהרר:>
זה סרט זו לא סדרה.

< שר התקשורת גלעד ארדן:>
הם הפכו את זה לסדרה.

<קריאות:>
- - -

<דב חנין:>
חברים, אני יודע לדבר בשם עצמי.

<היו"ר קארין אלהרר:>
תנו לו להשלים - - -
<דב חנין:>
אני יכול לתת לכם עוד רשימה ארוכה של דוגמאות אבל אני לא אעשה את זה כי יש לי 4 דקות.

<נחמן שי:>
היו לך.

<דב חנין:>
לכן, גברתי יושבת-הראש, כשאנחנו באים לבחון את הקשיים ואת הבעיות שקיימות בשידור הציבורי, אנחנו צריכים קודם כל, לפני שאנחנו מציבים פתרונות, לשאול את עצמנו איפה בדיוק הבעיה. האם הבעיה של השידור הציבורי נמצאת אצל העיתונאים? האם מדובר בעיתונאים לא מספיק טובים, לא מספיק מקצועיים?

האם מדובר אולי בטכנאים שלא עושים את עבודתם? האם הבעיה היא, אולי, שהניהול לא תקין? בואו נאבחן קודם כל איפה הקשיים, איפה הבעיות. למשל, אני מסכים עם חבר הכנסת פריג' שבתחום הגבייה יש בהחלט הרבה-הרבה מה לשנות ולתקן.

נכון, אז בסדר, בואו נאתר את הבעיות, נטפל בבעיות, אבל לא נשפוך את התינוק הבריא עם המים המלוכלכים כי כאשר אנחנו עושים את הניתוח הזה, הניתוח גברתי שאת רוצה לעשות אותו כניתוח מהיר, זה ניתוח מסוכן - -

< שר התקשורת גלעד ארדן:>
איזה מהיר?

<דב חנין:>
- - זה ניתוח מסוכן כי - - -

<היו"ר קארין אלהרר:>
זה מאוד לא מהיר.

<דב חנין:>
אני לא יודע. חודש דיון בחוק כזה מורכב - - -

< שר התקשורת גלעד ארדן:>
חודשיים.

<דב חנין:>
חודשיים.

<היו"ר קארין אלהרר:>
חודש דיון, 5 ימים בשבוע – חודשיים – זה מאוד לא מהיר, מאוד לא.

<אילן גילאון:>
- - - פוסט מורטם, אז זה באמת לא - - - זה פתולוגיה, למה שזה יהיה מהיר?

<דב חנין:>
אני רוצה לומר לזכותו של השר ארדן שהביא בפנינו הצעת חוק מורכבת, אגב, לא לכל הדברים בה אני מתנגד. אני אומר שיש בה גם רעיונות טובים. אבל אלוהים והשטן נמצאים בפרטים, והפרטים האלה ממחייבים דיון מאוד רציני.

כמי שאיננו חבר הוועדה, אבל אני ארצה להשתתף בה ככל שאוכל, אני חושב שהערתו של חבר הכנסת עמאר נכונה: חברים בוועדה שלא יכולים להשתתף בדיונים זו, בעיה רצינית אם הוועדה רוצה לעבוד בצורה ראויה.

נקודה אחרונה, בה אני רוצה לסיים: אנחנו מדברים על הציבור, אנחנו מדברים על זכויות הציבור, אבל חברים יקרים, יש פה מקום עבודה ענקי. מקום עבודה של 2,000-1,600 – אני לא מכיר את המספרים המדויקים. כשמגיע אלינו מפעל בצפון או בדרום עם 40 או 50 עובדים שמפוטרים, אנחנו כולנו נזעקים וטוב שכך.
מה קורה כאן? אנחנו לא רואים מכיוון שמדובר בעודים של מערכת ציבורית, אנחנו לא רואים שבעצם חלק גדול מאוד מהעובדים האלה עומדים ללכת הבית, וחלק שאולי לא ילכו הביתה, יתחילו לעבוד בתנאי עבודה אחרים לחלוטין.
לכן אני פונה אלייך ומבקש ממך כמי שאני מכיר – באמת מכיר, אני לא אומר את זה לצורך מליצה – כבעלת רגישות חברתית, לראות את הרגישויות החברתיות של העניין הזה, גם בחובה שלנו לעובדים, גם בחובה שלנו לציבור ביצירתו של שידור ציבורי יותר טוב.

<היו"ר קארין אלהרר:>
תודה.

<דב חנין:>
יש לי הרבה הערות לפרטים, אבל הן לא מתאימות לדיון.

<היו"ר קארין אלהרר:>
נדבר עליהן בהמשך. תודה רבה.

מר ברוך אסקרוב, יו"ר ועד עיתונאי קול ישראל, תל אביב. נגיע לכולם, יש עוד חצי שעה לדיון, אני מבטיחה שאם נעמוד בזמנים – כולם ידברו.
<ברוך אסקרוב:>
תודה רבה, גברתי יושבת-הראש, כבודכם, יש לכם אחריות עצומה: חוק רשות השידור שאתם מבטלים בהכנסת החוק החדש החזיק 49 שנה. גם אם החוק שעליו אתם עמלים עכשיו יחזיק מחצית הזמן, אתם הולכים להשפיע על האוויר הציבורי של המדינה המפוצלת והרוגשת הזאת לדור. מינימום לדור. ודאי שהזהירות הזו צריכה לחייב אתכם.

אני רוצה להיכנס ישר לעניין, אני מברך את השר שמיהר לתקן את העיקרון הקניבלי, גם אמרתי את זה בישיבות קודם, של סגירה-פתיחה. אני פשוט מברך אותך על זה שהפכת את זה, אפילו בלי הכרזות גדולות, החלפת את זה לפתיחה-סגירה. זה הבדל גדול. זה לא מספיק אבל זה הבדל גדול. אני יודע לראות אותו, לקרוא אותו. לדעתי, לא כולם הפנימו שהשינוי הזה התרחש והוא עכשיו תופס בהצעת החוק.

גברתי, בפתח דברייך דיברת על ארגון חולה, על שולחן הניתוחים - - -

<היו"ר קארין אלהרר:>
אני לא אמרתי שולחן ניתוחים. חולה אמרתי.

<ברוך אסקרוב:>
אני רוצה לצטט את אחד האנשים החכמים בינינו, הנשיא היוצא, שכולם מכבדים אותו ואת חוכמתו, והוא אומר על סיטואציות כאלה שרופא מגיע ככה בחיפזון אל מחלקה ואומר: גברתי האחות הראשית, באמת אין לי הרבה זמן, מה החום הממוצע של החולים?

כך לא מנתחים ארגון חולה. הארגון הזה הוא ארגון גדול, אני לא מדבר על מספר העובדים, אני מדבר על מספר המחלקות והפונקציות של השידור הציבורי שלדעתי עם הטכנולוגיה היום, בוודאי ברדיו שאותו אני מייצג, העלויות הולכות ויורדות ואפשר להרבות אפילו בפתרון של כשלי שוק.
יש שמונה רשתות בקול ישראל, יש קול ישראל והטלוויזיה. זאת אומרת, מבנה בתוך מבנה בתוך מבנה. להכליל את כולם בתואר זו תהיה פשוט שגיאה בדיאגנוזה. אם תהיה שגיאה בדיאגנוזה, בוודאי תהיה שגיאה בניתוח.

עובדה, שר האוצר, אתה הזכרת את הצופה, לא הזכרת את המאזין. יש צופים, יש מאזינים. אני מדבר עכשיו כאן, חברי ישלימו בנושא רשות השידור כולה, ברמה הגנרלית, נושא הטלוויזיה. אני מוסמך לדבר בשם עיתונאי קול ישראל בתל אביב עבור כל הנושא של קול ישראל.
אז בשם עיתונאי קול ישראל, שדרי קול ישראל וחבריהם למוסד מפואר, מתפקד, חי, בועט, בהרבה שפות, בהרבה פונקציות, בעלויות נמוכות ואפשר להוריד אותן יותר ולהרבות שידורים יותר. קול ישראל חי. אל תנתחו את קול ישראל ניתוח שלאחר המוות ואל תנתקו אותו מהחיים. אל תכרתו ממנו איברים בקלות ככה בגרזן.
כשיושבים על מתווה לא יושבים על ביצועו. כיושבים על מתווה נורא קל לעשות מן גריפה כזו כוללת. שמרו אותו חי. יש לכם אחריות עצומה. תשמרו אותו חי. את שידורי הרדיו, אני חוזר ואומר, אפשר להגדיל.
<היו"ר קארין אלהרר:>
תודה.

<ברוך אסקרוב:>
רגע, בטובך. 

יש שפע של כשלי שוק בתוך תקשורת מסחרית, הולכת ונעשית יותר ויותר מסחרית, כשלי השוק מתרבים. אני חושב שאפשר להטיל על קול ישראל יותר ויותר משימות בנושא הזה ואנחנו נשמח לשרת אתכם בפרטים כדי שהכוונות הטובות לא יסתיימו בקבורת חמור, בקבורת אחים בעודם בחיים.

<היו"ר קארין אלהרר:>
תודה רבה.

<ברוך אסקרוב:>
מילה אחרונה?
<היו"ר קארין אלהרר:>
כבר חרגת.

<ברוך אסקרוב:>
תודה. אשמח להעיר.

<היו"ר קארין אלהרר:>
משפט.

<ברוך אסקרוב:>
באמת יש כאן את הפיתוי הזה לעשות מחיקה, Delete ובניית משהו שלא סובל מהעבר החולה וכן הלאה. אני רוצה לקחת חכם אחר בדברי הסיום, אפלטון. הוא המשיל תיקון חברתי לתיקון אוניה בלב ים. אנחנו לא אוניה שאפשר לקחת למספנה, לפרק וטפל בכל קרש. אני מציע ללמוד מכמה יהודים ויוונים מנוסים. תודה רבה, עוד נישמע כאן.

<היו"ר קארין אלהרר:>
תודה, תודה.

חבר הכנסת נחמן שי, בבקשה.

<נחמן שי:>
תודה רבה. בוקר טוב. כולם פה נעשו מומחים בטרמינולוגיה של עולם המוות והמחלה וכן הלאה. אני רק אומר שאין הלוויות שמחות ואני באמת מציע להחליף את זה למשהו מתחום הצמיחה והגידול.
<נסים זאב:>
- - - החלטה של ממשלה - - -

<היו"ר קארין אלהרר:>
או, חזרת. הפעם מהצד השני.

<נחמן שי:>
נסים מתקיף מכל העברים.

<אילן גילאון:>
הוא יביא לך פסק הלכה שיש הלוויות שמחות.

<נסים זאב:>
- - -

<נחמן שי:>
הצלחת לטשטש – נסים אל תפריע, נסים.

<שר האוצר יאיר לפיד:>
עכשיו החרדים בשמאל, זה מה שהסבירו לנו.

<עיסאווי פריג':>
לא למהר, זה יכול לקרות, כבוד השר.

<היו"ר קארין אלהרר:>
חבר הכנסת נחמן שי, בבקשה.

<אילן גילאון:>
אנחנו תמיד מקבלים בשמחה לאופוזיציה כל אחד, בעיקר אותם.

<נחמן שי:>
אני לא יודע איפה החרדים נמצאים הבוקר, השר לפיד, ואני תמיד גם כן מחפש אותם באופן עקרוני.

<שר האוצר יאיר לפיד:>
אתמול ראיתי שחיפשת.

<נחמן שי:>
מצאנו. מצאנו במקום הנכון ואני שמח מאוד על הבחירה.

אני באמת מכבד את היוזמה שלכם השרים ושלך לעשות שינוי גדול ברשות השידור. זה מתבקש, זה חיוני, זה לקח וניסיון שצברנו לאורך הרבה שנים. הרשות לא יכולה להישאר כמו שהיא, זה ברור. ואני אומר לך כבר מראש, גברתי, אנחנו נעזור לך כדי להזיז דברים קדימה ברשות השידור ולהביא למהפכה שהיא נזקקת לה. לא נפריע לך כל-כך, להפך. תמצאי גם בנו, בחרי האופוזיציה, שותפים לעניין.
<היו"ר קארין אלהרר:>
זה לציבור הישראלי, זה לא לי.

<נחמן שי:>
כן, בסדר, זה ברור שבשורה התחתונה ישנו הציבור, אבל בסוף ישנה עבודה בחדר הזה. יחד עם זאת, יש בתוך החוק הזה פגמים שצריך לתקן אותם. אם אתם קשובים, אז תתקנו אותם. אם לא תהיו קשובים – אתם תקבלו מחדש יצור שלא יוכל לתפקד ועוד 5 שנים יבואו שני שרים צעירים אחרים והם שוב ירצו לעשות שינוי ויאמינו שהם מגלים את אמריקה מחדש. לא כל דור צריך לגלות את אמריקה מחדש ולא כל דור צריך לצאת ממצרים.

הזכירו פה לקראת הסוף, אני לא רואה את הרדיו. אני לא מבין, גם לא במצגת וגם לא בחוק אני לא רואה את ההתייחסות הראויה לרדיו. זאת אומרת, אם הוא לא קיים, אז זה בסדר - - -
< שר התקשורת גלעד ארדן:>
אתם רוצים שאני אענה על זה? זה עולה כמה פעמים.

<נחמן שי:>
איפה זה עולה?

< שר התקשורת גלעד ארדן:>
זה עלה פה מספר פעמים בדיון.

<חמד עמאר:>
אני העליתי את זה.

<נחמן שי:>
אני גם בחוק מחפש ולא רואה את הרדיו.

< שר התקשורת גלעד ארדן:>
חוק רשות השידור הקיים הוא לא מכיר ואין מעמד סטטוטורי נפרד לטלוויזיה ולרדיו – כולם חוסים תחת חוק רשות השידור. ועדת לנדס שישבה על המדוכה המליצה על שינויים מבניים מרחיקי לכת בטלוויזיה, כמו למשל הנושא של הוספת ערוץ ילדים, כמו למשל - - -
<קריאה:>
יש ערוץ ילדים ונוער, יש לכם.

<שר התקשורת גלעד ארדן:>
כמו למשל איחוד עם החינוכית וקיומו של ערוץ ילדים תחת רשות השידור החדשה. ערוץ ערבי. בקשר למשימות הרדיופוניות של מתן שירות לאוכלוסיות בשפות שונות, לחובבי מוסיקה קלסית, לכל הדרך בעסקים וכן הלאה, היא לא מצאה לנכון לשנות את המשימות הללו והמליצה לשמור עליהן.

החוק, מטבע הדברים – ד"ר נחמן שי, אתה כבר יודע – הוא לא עוסק בניהול השוטף של הגוף. אלו המשיות שיוטלו על מי - - -
<חמד עמאר:>
זה אומר שלא נוגעים ברדיו בכלל?

<שר התקשורת גלעד ארדן:>
זה אומר שבמבנה החדש, בוודאי שגם הרדיו יצטרך להיות גוף יעיל יותר. זה אומר שיכול מאוד להיות שחלק מהסדרי העבודה שנוהגים בו, ואני לא רוצה להיכנס כרגע לעניין כי זה יזמין קריאות ביניים, יכול להיות שהם ישתנו בהיבט של הגמישות הניהולית שתינתן לאחר החוק החדש.
אבל בקשר למתן מענה למשימות שאתה ציינת ושנחמן שי ציין, אנחנו לא רואים שום מקום לשנות או להפחית מהמשימות האלו כי הן נותנות מענה לכשלי שוק שקיימים בשידור המסחרי.

<נחמן שי:>
מצוין. ראשית, אני מודה לך על ההבהרה וטוב שזה יכנס לפרוטוקול - - -

<שר התקשורת גלעד ארדן:>
יכול להיות שאפשר לבחון אזכור מסוים אבל לא לרדת לרזולוציות ניהוליות.

<נחמן שי:>
אתה עושה פה משהו חדש ובעוד חמש שנים, שוב אני אומר, יבוא מישהו ויגיד: בכלל אין רדיו, הוא לא מעוגן פה, בכלל לא חשבו עליו. אז בואו נעגן גם את הרדיו, למרות שזה כאילו הדבר היותר מוצלח מהטלוויזיה - - -
<שר התקשורת גלעד ארדן:>
היועצת המשפטית, גם של משרדי, וחזקה גם על היועצת של הוועדה, שינסו - - -

<נחמן שי:>
- - - וגם השינוי של - - -
<ברוך אסקרוב:>
אני רוצה להזכיר שקול ישראל היה קיים לפני רשות השידור, מוסד לתפארת. אולי צריך לתת לו מעמד סטטוטורי.

<נחמן שי:>
זה משהו אחר. נפריד בין שני הגופים. בכל מקרה - - -

<היו"ר קארין אלהרר:>
תודה, חבר הכנסת שי - - -

<נחמן שי:>
- - - אני ממליץ שבהמשך החקיקה לחשוב איך לעגן את מעמדו של קול ישראל כשירות רדיו שהוא מקביל לשירות הטלוויזיה כי שניהם חלק מהשירות הכולל.

הדברים הבאים שאנחנו נדבר עליהם בהרחבה, אנחנו רק זורקים עכשיו רעיונות, זה גם הטלוויזיה החינוכית שהוכנסה באיזושהי דרך עוקפת. לכן, כשמדברים על המספרים, 2,000, אני חושב שמישהו צירף – תקן אותי אם אני טועה – צירפתם גם את הטלוויזיה החינוכית, נכון?
<קריאות:>
נכון, נכון.

<רם לנדס:>
זה גם לא מגיע ל-2,000 בכל מקרה.

<נחמן שי:>
בסדר, אני לא יודע את המספר הסופי. אבל גם הם - - -

<קריאה:>
אם בערוץ 10 יש 1,000 עובדים, אז אצלנו יש יותר מ-2,000.
<שר התקשורת גלעד ארדן:>
בערוץ 10 אין 1,000 עובדים.

<נחמן שי:>
אני אומר שלוקחים אותם גם כן, אני לא יודע אם הם נוכחים פה או לא נוכחים פה, לוקחים אותם גם כן, סוגרים אותם, פותחים אותם, תופרים אותם. זה יפה שהם נכנסו לתוך העסקה הזאת. יכול להיות שגם במעמדם צריך לעשות סוף-סוף שינוי אחרי כל-כך הרבה שנים. אבל עוד פעם, זה לא דבר שהוא טבעי, מובן מאליו. זה דורש התייחסות בתוך החוק הזה.

עכשיו אני רוצה להוסיף עוד 3 נקודות.

<היו"ר קארין אלהרר:>
בקצרה.

<נחמן שי:>
בקצרה. נתתי לשר להיכנס לדברי, אבל הוא אמר דברים חשובים.

<היו"ר קארין אלהרר:>
ידעתי שזה - - -

<נחמן שי:>
הצמתים הקריטיים הם צומתי המינויים והמימון. המינויים והמימון אלו הדברים שבסוף יקבעו גם איך המערכת תקום ואיך היא תעבוד.

<קובי אמסלם:>
גם הניהול, נחמן, גם הניהול.

<נחמן שי:>
זה אחר כך. אני אומר שבהקמה, המינויים ומימון. אחר כך זה הניהול, ברור. אם תעשה מינויים נכונים יהיה לך ניהול טוב, ואם תעשה מינויים גרועים יהיה לך ניהול גרוע.
<קובי אמסלם:>
גם כלי ניהול.

<נחמן שי:>
גם כלי ניהול – אני קונה את מה שאתה אומר, קובי, בסדר.

<קריאה:>
הוא חתום על הרפורמה - - -

<נחמן שי:>
לא קיבלנו על זה הבהרות: בשלב המעבר, נניח שיש פה איזושהי מערכת עתידית אך יעשו המינויים – גם אותה צריך לתקן – שלב המעבר הוא קריטי, איך ממנים את מנהלת המעבר הזאת, מי ימנה אותה, איך היא תתפקד ואיך היא תבחר את העובדים? על זה אני לא מקבל תשובות.
אני מקבל תשובות על העתיד, לא פה. אז זה חייב לבוא לידי ביטוי כבר בחוק כי אחרת זה נותן פתח לכל הספקולציות וכולנו יודעים לעשות.

<חמד עמאר:>
זה נותן - - -

<נחמן שי:>
הדבר השני הוא המימון. אני חושב שיש פה תקציב חסר. אני אומר לכם את זה. אתה חושב שאפשר לעשות ערוץ ב-20 מיליון שקל, תסביר לי אחר כך איך. אני אומר לך שאי אפשר.

<שר התקשורת גלעד ארדן:>
תשאל את ערוץ 8. זה התקציב השנתי שלו.

<נחמן שי:>
ערוץ 8 הוא לא ערוץ חדשות. אני לא יודע כמה זה – אנחנו לא מדברים על ערוץ דוקומנטרי. ערוץ בערבית, שרוצים שישדר 365 יום בשנה, לעולם לא ישדר ב-20 מיליון שקל, לעולם לא. אולי אני ידעתי לעשות את זה, אבל גם אני לא ידעתי הכול כשהייתי שם. לא זה הוויכוח.

<שר התקשורת גלעד ארדן:>
נחמן, אף אחד לא אמר שזה כל תקציב הערוץ הערבי.

<נחמן שי:>
נכון, בסדר.

<שר התקשורת גלעד ארדן:>
זה תקציב הפקות המקור שלו.

<נחמן שי:>
אני מציע בכל הרצינות, כדי שלא - - - כי תצטרכו לבוא לאיש הטוב הזה שיושב לידי ולבקש עוד כסף, שתעשו בדיקה מחודשת של התקציבים. יפה, הורדתם את האגרה - - -
<עיסאווי פריג':>
הגיע גם לסעיף המימון, תראה - - -

<נחמן שי:>
תעשו בדיקה היטב. אתם רוצים לתת מתוך קופת המדינה? תתנו. נדבר על הפוליטיזציה של זה. תעשו חישובים חדשים כי החישובים ששמתם פה, לדעתי, לא ריאליים. תודה רבה.

<היו"ר קארין אלהרר:>
תודה.

משה שגב, יו"ר ועד ההנדסאים והטכנאים ברשות השידור, בבקשה.
<משה שגב:>
שלום לך גברתי.

<היו"ר קארין אלהרר:>
שלום, עכשיו אני מחברת שם לפנים.

<משה שגב:>
קודם כל, זה יום עצוב מאוד. זה לא יום שמח, כפי שהגדרת אותו גברתי, לנו.

<היו"ר קארין אלהרר:>
לא אמרתי יום שמח, אמרתי - - -
<משה שגב:>
זה יום שבעצם מתחיל בתהליך של זריקת 2,000 עובדים הביתה. עובדים שהשכר שלהם לפנסיה – ומי שעדיין לא מגיע לפניה, הוא עלוב. הולכים להיזרק פה אנשים, איך הגדיר קובי? התחיל דיון, כביכול, עם ההסתדרות.

מדובר על אנשים בין גילאי 40 ומעלה. זה ממוצע הגילאים שלנו. אתם צריכים להבין שכשאדם בגיל 40 הולך הביתה הוא בעצם הולך עם כלום, זה פיצויים. אם אדם בגיל 50 הולך הביתה, על פי תנאי הרפורמה שנחתמו ונאמר והאוצר יקבל אותם, הוא הולך הביתה עם 2,500-2,000 שקלים, גברתי. זה שכר עלוב.
לכן, אני לא חושב שצריך לבוא ולצאת באיזו בשורה שעובדי רשות השידור יקבלו – וזה מה שיהיה, אני מכיר איך הדברים האלה עובדים – למחרת בעיתונים יהיה פרסום שכל עובד רשות שידור קיבל בין מיליון למיליון וחצי שקלים. קשקוש מוחלט.
למי שיש לו עוד אופק של עבודה של 17 שנים, זה בטל בשישים הכסף הזה. הוא הופך בעצם למשפחה ענייה. מדובר פה באוכלוסייה ממעמד הביניים, אוכלוסייה שתורמת מאוד למדינה הזו. אני יכול להעיד על עצמי, כאב לחמישה ילדים שמחנך את הילדים שלו לתרום למדינה הזו ויש לו שני חיילים שמשרתים ביחידות עילית.
מה אני אבוא ואגיד לילד שלי אחרי כל השנים שתרמתי פה? שעכשיו זה? זורקים אותי הביתה? למה לעשות? למה לתרום? זה המסר שמתקבל, רבותי. זה המסר שמתקבל.

לעניין הסיפור של ביטול האגרה, הסיסמה שהפציצו פה על ביטול האגרה: כבר לפני כמה ימים היינו עדים לפרסום שהוא מאוד אמין מצד פקידים בכירים באוצר שאי אפשר לוותר על 400 מיליון השקלים האלה. זאת אומרת, לא יודעים מאיפה להביא אותם.
<היו"ר קארין אלהרר:>
מאחר שאתה לא הצטרפת לשורות האוצר וזה לא התפקיד שלך, אני מציעה שניתן לאוצר להחליט אם - - -

<משה שגב:>
האוצר יחליט, אבל יש לי הרבה ניסיון. גברתי, בניגוד אלייך, יש לי כבר ניסיון גדול מאוד עם אנשי האוצר שברפורמה הקודמת שחתמנו הם היו צריכים להכניס את ידם לכיס רק עבור 90 מיליון שקלים כדי לתת לרשות השידור – גם את זה לא השכילו לעשות.

<היו"ר קארין אלהרר:>
אדוני, נראה לי שבכל זאת ניתן לאוצר לקבל את ההחלטות שהן תחת הסמכות שלו. אם אתה יכול להתייחס לטיעונים ענייניים שאתה מבין בהן ויודע עליהן, אני אשמח.

<משה שגב:>
הטיעונים הענייניים הם כאלה: הסיפור של ערוץ לא רלוונטי, אני לא מסכים לו. עובדה, הדבר הקטן שהיה לנו דין ודברים מול השר לגבי שידורי המונדיאל מעיד עד כמה הערוץ הזה חשוב ונחוץ ומביא לכל עם ישראל את שידורי המונדיאל בחינם ובאיכות HD מה שערוצי הספורט ניסו לקפוץ עלינו ולקחת את הזכויות לידיהם ללא כסף ולהעביר לאזרחים בעלות מאוד-מאוד יקרה.

אני לא חושב שזה ייתכן בכלל שאנחנו נצליח להוציא פה חוק, אם רוצים, להעביר חוק שהוא מוסכם ביחד עם העובדים תוך חודש או חודשיים כי הסוגיות פה הן מאוד-מאוד קשות, מאוד מורכבות ואני חושב שזה יהיה מאוד נמהר ובאמת רק לסמן וי שאכן זימנו אותנו לוועדות, שמעו את קולנו אבל מצטערים, זה החוק שמעבירים.
אני מקווה שגברתי יושבת-הראש באמת לא תשים את לוח הזמנים הזה כדבר העיקרי ואם נצטרך זמן נוסף על מנת להוציא חוק טוב שיציל פה את העובדים ברשות השידור, את תתני לנו את הזמן הזה.

<היו"ר קארין אלהרר:>
תודה.

חבר הכנסת עיסאווי פריג', בבקשה.
<עיסאווי פריג':>
שלום לכולם. היושבת-ראש, הקשבתי קשב רב לדברייך ולדברי שר האוצר ולדברי שר התקשורת הממונה ואני מאוד מסכים אתם. אמרת: להחזיר את השידור הציבורי לציבור. שר האוצר אמר: מעורבות - - -

<היו"ר קארין אלהרר:>
אני מברכת את מנכ"ל הכנסת שנכנס, מר רונן פלוט.

<עיסאווי פריג':>
שר האוצר חזר ואמר על המעורבות הפוליטית וסוף עידן השחיתות. שר התקשורת חיזק את הכשל ואת מה שצריך – הכול יפה, הכול מאוד יפה. אני מסתכל ומנסה להיכנס לעומק הדברים, אני רוצה להתייחס לכמה נקודות כי יש לנו הרבה זמן לדיונים וניכנס לרמת המיקרו.
<היו"ר קארין אלהרר:>
נכון.

<עיסאווי פריג':>
הוועדה הזו בחודשיים אמורה לקבל החלטה על ביטול רשות שידור בת עשרות שנים, 70-60-50 שנה, ולדון בפיטורי עובדים בכמויות של 2,000-1,600, כמויות רציניות.
<ברוך אסקרוב:>
זה משפחות.

<עיסאווי פריג':>
ועדה כזו אמורה להחליט בחודש וחצי החלטות מרחיקות לכת כאלו. בעיני, זה מחטף לדמוקרטיה. זה ממש ככה.

<היו"ר קארין אלהרר:>
אני מצטערת - - -

<עיסאווי פריג':>
אני רוצה לתת מקבילה לממונה על השכר, קובי אמסלם, אם יש לוועדה את האפשרות ואת הכוח לקבל החלטה לגבי החוק הזה בחודש וחצי, אתם באוצר אין לכם את הכוח בחודש וחצי להגיע עם העובדים להסכמי פרישה?

<תמנה עורב:>
יש הסכמי פרישה.
<קריאות:>
הם לא מכבדים אותם. מ-2009. הכול חתום כבר.

<עיסאווי פריג':>
לוועדה ולקואליציה יש את הכוח הפוליטי להעביר את החוק, לעובדים אין את הכוח לעבוד מולכם.

<קובי אמסלם:>
לא, זה לא מדויק, אדוני.

<קריאה:>
קובי, מאוד מדויק, קובי. קובי, מאוד מדויק.

<היו"ר קארין אלהרר:>
חבר הכנסת עיסאווי, עוד דקה וחצי.

<עיסאווי פריג':>
בסדר, יש לי 5-4 דקות. אני לא אכנס לחוק – אני אדבר ברמה כללית.
<קובי אמסלם:>
אני רק אתן לאדוני דוגמה הפוכה - - -

<עיסאווי פריג':>
קובי, שלא יהיה על חשבון - - -
<היו"ר קארין אלהרר:>
לא על חשבון הזמן שלך, עיסאווי.

<עיסאווי פריג':>
אני חושב שצריך לחשוב שנית לגבי החודשיים שאנחנו צריכים לדון ולהחליט על חוק כזה מרחיק לכת. שנית, הזכרתם כאן 13 ועדות וזו הוועדה ה-14 ולא הצלחתם להתקדם הרפורמה. אני שואל שאלה: נשאלה שאלה להנהלה והיא לא יודעת כמה עובדים יש, היא לא יודעת לגבי התקציבים, האם ההנהלה אי פעם שילמה מחיר על זה? מי משלם את המחיר הזה? העובדים שיושבים בשורות האחרונות. אני שואל את השאלה: למה לא העזתם לנגוע במי שאחראי על הכשל?

הדבר השלישי - - -
<היו"ר קארין אלהרר:>
האחרון. אנחנו צריכים לסיים ב-11:00 ויש עוד שני דוברים שאני חייבת לתת להם לדבר.

<עיסאווי פריג':>
אז אני שואל את השר ואת אמיר, הממונה על התקציבים, שאלה פשוטה: היה לנו לפני חודשיים משבר הדסה. כישלון ניהולי מתמשך שעלה לקופת האוצר מיליארד ו-400, אם אני לא טועה, עכשיו משלמים מקדמה של 700 מיליון.
אז למה לא חשבנו לסגור את הדסה? יש לנו את רשות השידור שמתנהלת בצורה איומה – למה לא לחשוב על סגירתה? יש לנו חברת חשמל שסוחטת אותנו, עם גירעונות של מיליארדים - - -

<קריאה:>
שם הוא לא יכול לגעת.

<היו"ר קארין אלהרר:>
תודה.

<עיסאווי פריג':>
רגע, קארין, תעשי לי טובה.

למה לא סוגרים? רשות השידור יש בה אינטרס פוליטי? אז אני רוצה להיות מעורב? אני רוצה לקבל תשובות על זה.

הדבר האחרון, שאת התחלת בו: להחזיר את השידור הציבורי לציבור. אני מקווה שכשניכנס לעומק החוק, כבוד השר ואת כיושבת-ראש, זה יהיה הכותרת שתצא מכאן.
<היו"ר קארין אלהרר:>
זו אכן - - -

<עיסאווי פריג':>
לא פוליטיקה וריבוע. זאת הכותרת. דברים עוד יורחבו בעניין הזה.

<היו"ר קארין אלהרר:>
תודה רבה.

מר צביקה פיק, ביקשת לדבר, יושב-ראש אקו"ם.

<צביקה פיק:>
לא ביקשתי, אבל יוריק ידבר. יוריק בן דוד.
<היו"ר קארין אלהרר:>
יוריק בן דוד, כן.

<קריאות:>
- - - ההסתדרות - - -

<היו"ר קארין אלהרר:>
תדברו מחר, אני מבטיחה.

<קריאות:>
לא, למה, למה?

<היו"ר קארין אלהרר:>
מחר גם יהיה דיון. חברים שקט.

<יורם בן דוד:>
אני מנכ"ל אקו"ם. אני כאן בשם אקו"ם ובשם כל אומני ישראל. אנחנו רואים ברשות השידור הממלכתית, בגוף הציבורי הזה, פלטפורמה מאוד משמעותית, פלטפורמה תרבותית. אנחנו מדינה מאוד קטנה, אין לנו עוד פלטפורמות כאלה ציבוריות שבהן או על גבן ניתן לקדם את היצירה המקורית הישראלית, את האומנות הישראלית המקורית.
לכן, הגוף הזה מאוד חשוב לנו. אנחנו שנים חיינו שזורים בחיי הגוף הזה וברגע שסוגרים או משנים אותו, אנחנו עומדים על כך שאנחנו נמשיך להיות שזורים בתוך הגוף הזה. נכון להיום, החוק הזה מונע מאתנו כל קשר אפשרי לגוף הזה.
אנחנו מסתכלים על ההרכב של הגופים שינהלו, המועצה שתנהל את הגוף הזה, ואנחנו לא רואים כל זכר לאמני ישראל בתוך הגוף הזה. אנחנו מאוד מטרדים מכך מאחר וזאת הפלטפורמה העיקרית והנחשבת ביותר שיש לנו, על כן אנחנו כאן

 אנחנו כואבים יחד עם זה את כאבם של העובדים. אנחנו מכירים בצורך לעשות את השינוי הזה. אנחנו מאחלים לכולנו שנגיע להסדרים הוגנים, שאכן נקים גוף ציבורי, כולנו ביחד, ואנחנו נתמוך ונעזור להקים את הגוף הזה כפי שצריך.

כמובן, תוך קידום ודאגה לאינטרסים של האמנים הישראלים שאין להם פלטפורמות אחרות. אין לנו אפשרות לשדר באמריקה. אנחנו מוצפים בחומרים זרים, אנחנו מוצפים ביצירות זרות, בשחקנים זרים, בסרטים זרים. אי אפשר שגוף כזה ציבורי ינוהל רק על-ידי עיתונאים, בכל הכבוד, או רק אנשי טלוויזיה.
דיברו פה כבר על הרדיו, אז אני לא ארחיב בנושא הזה. הרדיו משדר כ-50% מזמן השידור משדר יצירות, אומנויות, מהתחום שלנו, בין אם זה ספרות או מוסיקה ישראליות ולכן אנחנו רואים חשיבות גדולה בהימצאותנו בתוך הגוף הזה. תודה.
<היו"ר קארין אלהרר:>
תודה רבה.

<עיסאווי פריג':>
קארין, אני רוצה להוסיף דבר חשוב ששכחתי להגיד.

<היו"ר קארין אלהרר:>
לא עכשיו.

<עיסאווי פריג':>
אני רוצה שנצא בקריאה משותפת מכאן: זהירות מהסתה נגד העובדים מכספי הפיצויים - - -
<היו"ר קארין אלהרר:>
תודה רבה.

<עיסאווי פריג':>
התהליך הזה מסוכן וצריך שתהיה קריאה מוסכמת בעניין.

<היו"ר קארין אלהרר:>
עיסאווי, כל יום אתה תגיד את הדברים שאתה רוצה, זה חשוב.

אחרון הדוברים להיום, מר אמיר לוי, הממונה על אגף התקציבים, בבקשה.

<גלילה הורנשטיין:>
גברתי, יש לי רק הערה בבקשה.
<היו"ר קארין אלהרר:>
לא, לא.

<קריאה:>
- - - ביקשתי זכות דיבור - - -

<היו"ר קארין אלהרר:>
תקבל אותה מחר.

<גלילה הורנשטיין:>
אני חייבת להגיד משהו.

<היו"ר קארין אלהרר:>
אני מצטערת.

<גלילה הורנשטיין:>
גברתי היושבת-ראש, אני מייצגת את ההסתדרות הכללית - - -

<היו"ר קארין אלהרר:>
זה חשוב, אבל - - -

<גלילה הורנשטיין:>
- - - זה חשוב - - - ההסתדרות הכללית לא תבוא לידי ביטוי?

<היו"ר קארין אלהרר:>
גברת, אני מנהלת את הדיון ואני החלטתי שעכשיו אמיר לוי ידבר. סליחה.

<קריאות:>
- - -

<היו"ר קארין אלהרר:>
אמיר, בבקשה. שקט, באמת.

<אמיר לוי:>
תודה. אני רוצה להתייחס לשלוש נקודות מרכזיות שעלו כאן ונמשיך מחר, כמובן. הנקודה הראשונה היא למה סגירה-פתיחה. אנחנו לא תמיד רצים לסגירה-פתיחה, בדרך כלל גם אנחנו אלה שמבקשים אפילו לא לעשות את זה כי לכאורה זה עולה יותר בטווח הקצר.

אני מלווה את הרשות כבר בערך 15 שנה, עוד בתפקידי הקודם באוצר, ואחרי זה אתנחתא. ולמרות שאני מלווה את הרשות 15 שנה, אני חושב שהעובדים וההנהלה – לא חושב – העובדים וההנהלה מכירים אותה הרבה יותר טוב ממני.

אני חושב שבהגינות, כל אחד שמגיע בבוקר לעבוד ברשות שידור, ובאמת יש לי הערכה רבה לאנשים שעושים ברשות השידור את מה שהם עושים. אני חושב שכל אחד יודע שזה מקום עבודה שצריך להשתנות והוא לא יכול להשתנות כבר ואי אפשר לעשות טלאי על טלאי ואני חושב שאין מי שעובד שם שלא היה רוצה לבוא למקום חדש ולמקום שנעים בו יותר ולמקום שמתנהל בצורה אחרת.
אנחנו היינו מוכנים, ואני אומר עוד פעם, זה לא היה לנו קל בהתחלה כשהגיע שר התקשורת והציע שזה יהיה המודל ודנו בזה הרבה בוועדה. ואם בסופו של דבר החלטנו ללכת על זה – זה באמת מתוך הבנה של הרבה מאוד שנים שאין דרך אחרת.

<ברוך אסקרוב:>
זה השתנה או שזה לא השתנה? הבנו שזה מודל מע"צ: זה פתיחה-סגירה. כבוד השר, אולי תתקן, מכוח סמכותך - - -

<שר התקשורת גלעד ארדן:>
אתם אומרים אותו דבר. אין דרך לומר שתי מילים באותו זמן, אז יש מי שקורא לזה פתיחה-סגירה ויש מי שקורא לזה סגירה-פתיחה. מה שקובע זה החוק, לא איך אומרים. החוק אומר שקודם פותחים ואחר כך סוגרים. כל מי שבטעות יגיד עכשיו סגירה-פתיחה תתעקש לתקן אותו? מה שכתוב זה בחוק.

<ברוך אסקרוב:>
בוודאי. אפשר להבין את רגישותנו.

<שר התקשורת גלעד ארדן:>
זה כתוב בחוק.

<אמיר לוי:>
הנושא השני, הנקודה השנייה שמתקשרת לנושא הזה - - -

<גלילה הורנשטיין:>
- - -

<שר התקשורת גלעד ארדן:>
תראו את סעיף 84 ואחרי זה תתווכחו.

<גלילה הורנשטיין:>
קראנו.

<שר התקשורת גלעד ארדן:>
תקראו עוד פעם, עוד פעם.

<אמיר לוי:>
הנקודה השנייה שמתקשרת אליו היא בהחלט הנקודה של נושא העובדים. מעבר לזה שבאמת חשוב לי להסביר, אין פה שום רפורמה שהיא נגד העובדים. אמר קובי ואני מתחייב לכם כאן, ככל שזה תלוי בנו נעשה הכול, נקדיש את כל הזמן שצריך, כדי לשבת למשא ומתן הוגן ולנסות להגיע להבנות.

אנחנו מצדנו נעשה את זה. יש שני צדדים למשא ומתן, זה אף פעם לא קל. אבל אני אומר שאנחנו נשקיע כל מה שצריך. ישבנו כמה פעמים ונשב עוד כמה שצריך. המטרה שלנו בסוף היא כן להגיע להבנות ושאנשים יצאו לפרישה בכבוד.

<תמנה עורב:>
- - - פרישה בכבוד.

<אמיר לוי:>
הנקודה השלישית נוגעת לנושא התקציב והמימון. פה חשוב לי להדגיש שני דברים: אחד, קודם כל צריך להבין שאי אפשר לדבר על יוקר מחייה ואי אפשר לדבר על הורדת מחירים כשיש גוף שעולה היום בערך מיליארד שקל, רשות שידור וטלוויזיה חינוכית, כולם מכירים את אי היעילות שיש בגוף כזה ואי אפשר לדבר אתנו על הורדת יוקר מחייה כשאנחנו מאפשרים להוציא מיליארד שקל כשאפר לעשות גוף הרבה יותר רזה והרבה יותר יעיל.

כולם מכירים את זה, אין מה ליפות את המציאות. אין צורך להוציא מיליארד שקל.

<קריאה:>
- - - 800 מיליון - - -

<אמיר לוי:>
עם הטלוויזיה החינוכית, 850 ועוד 130 זה קרוב למיליארד שקל.

<קריאה:>
הקרוב הזה זו טעות של 15%.

<אמיר לוי:>
כל מי שעובד ומכיר את רשות השידור, מכיר את ההוצאות העודפות שיש שם ובסוף הציבור משלם את זה. אני אתן שתי דוגמאות חשובות - -

<תמנה עורב:>
הציבור מטומטם ולכן הציבור משלם.

<אמיר לוי:>
- - אחת זה נושא מנגנון הגבייה: החוק החדש מציע לרשות הכנסות מובטחות ללא מנגנון גבייה וללא אותם 30 מיליון שקל וללא אותו היקף חובות שיש היום כי בעצם התשלום יינתן בצורה אוטומטית. זה יחסוך הרבה כסף וייתן לרשות הרבה יותר הכנסות ממה שיש לה היום מבחינת שעורי התשלום.

הדוגמה השנייה היא על מה הולך הכסף: בסופו של דבר, תזכרו, המטרה שהתשלומים שהציבור משלם, בין אם הוא משלם את זה בדרך של אגרה ובין אם זה בדרכים אחרות כמו שמופיע כאן בחוק, זה זמן וזה כסף שצריך ללכת למסך.

הצעת החוק החדשה מבטיחה שבסוף ילך הרבה יותר כסף למסך, הרבה פחות לכוח אדם, הרבה יותר להוצאות הפקה, חלק גדול מהן תהיינה הפקות חיצוניות. בסוף, אני חושב שכשהציבור משלם כסף, הוא צריך לקבל את זה בחזרה והוא צריך לקבל בחזרה גוף הרבה יותר יעיל והרבה יותר קטן. אני חושב שצריך לזכור את זה גם כן כשמדברים על תקציב רשות שידור ובטח על התקציב החדש.

יש כאן הצעת חוק שבעינינו היא הצעת חוק מצוינת. אנחנו מאוד נחושים להעביר אותה. כמו שאמרתי קודם בהקשר של העובדים, אנחנו גם מאוד נחושים ונעשה כל מה שאנחנו יכולים כדי לנסות להגיע להבנות. תודה רבה.

<היו"ר קארין אלהרר:>
תודה רבה.

<יצחק שטיינר:>
אני חושב שזה לא בסדר שלא נשמע קולה של ההסתדרות. היית צריכה לתת להסתדרות להשמיע את דבריה.

<היו"ר קארין אלהרר:>
אני נועלת את הישיבה. מחר אנחנו נתכנס שוב.

<הישיבה ננעלה בשעה 11:05.>
